Bukedde Online - Ab'e Mmamba banjulidde Katikkiro Mayiga Ssemanobe omuggya\nSK Mbuga anyumizza obulamu bw'ekkomera\nGabunga n'ab'ekika ky'emmamba banjulidde Katikkiro Peter Mayiga Ssemanobe omuggya mu Bulange e Mmengo n'abakuutira okukuuma ennono\nSsemanobe Paul Kizito omuggya ne lubuga we Rose Nakkazi abaayanjuliddwa Kaikkiro Mayiga\nOmutaka Zziikwa Mubiru Gabunga ayanjulidde Katikkiro Charles Peter Mayiga Omutaka Ssemanobe omuggya Paul Kizito ng’ono y'azze mu bigere by'omugenzi Yoana Batista Sserwanja Ssemanobe eyaseerera ku Lwomukaaga lwa wiiki ewedde.\nOmukolo guno gwabadde mu Bulange e Mmengo oluvannyuma lw'abataka mu kika ky’e Mmamba nga bakulemberwamu ow'essiga Kaggwe e Buggwe okukola emikolo gyonna emitongole ku mutaka ono e Buddo Naggalabi era n'atuuzibwa.\nOmutaka Gabunga ng'ayanjulira Katikkiro Mayiga, Ssemanobe omuggya Paul Kizito e Mmengo\nGabunga yategeezezza Katikkiro Mayiga nti, nga ekika baayise mu nnono okutuuza Ssemanobe Paul Kizito nga kati ye Ssemanobe owa 26, era ng’obuvunaanyizibwa bwe kwe kukuuma olusozi Naggalabi Buddo ate n'okutuukiriza emikolo egy'ennono egimuvunaanyizibwako. Era ne bamuteerako ne Rose Nakkazi okuba lubuga we.\n"Emikolo gyonna n'okuwabulwa mu ngeri ey'enjawulo tubikoze nga minisita ow'ennono Kyewalabye Male atulung’amya era yatukakasizza nga Ssemanobe omugenzi bw'alina okuziikibwa mu nkola ey'ennono eyasalibwawo okuziikibwamu abataka nga naffe gye tugoberera kati," Omutaka Zziikwa Mubiru Gabunga bwe yagambye.\nKatikkiro Mayiga (ku kkono) ng'abuuza omutaka Kaggwe eyatuuzizza Ssemanobe\nKatikkiro Mayiga ng’ayogera yagambye nti, obuvunaanyizibwa bw'omutaka Ssemanobe tebukoma ku kukola mikolo ku Mulangira alya eng’oma wabula n'okukuuma embuga Naggalabi nga ssinga n'abaasooka baagiragajjalira nga n'omugenzi Sserwanja kw'ali ekitiibwa kyalwo n'amakulu g'omukolo guno tebyandibaddewo.\n"Wadde nga waaliwo abaagezaako okunyaga Naggalabi, tukimanyi nti, omugenzi Sserwanja Ssemanobe abadde musajja muvumu era omukozi ng’alwaniridde ettaka lino okulaba nga ne kaakati weeriri. Ekikulu kaakati si matikkira gokka kubanga tomanyi na ddi lwe gagenda kuddamu kubeerawo wabula okulabirira olusozi olwo," Mayiga bwe yakkaatirizza.\nKatikkiro Mayiga ng'anyumyamu n'ab'emmamba abaawerekedde Ssemanobe ku Bulange e Mmengo\nYabakalaatidde okukuuma ennono y'obusika gye yagambye nti, ya nnono okukira endala nga eno era y'etulung’amya ne mukumanya eby'edda olwo ne tumanya ne we tuyimiridde.\nYayongedde n'akalaatira Ssemanobe okukola ebikolwa ebirungi ng’atuukiriza ebikolwa ebirungi asobole okunaazaako abantu be amaziga.\nGabunga (ku ddyo), katikkiro we ne Ssemanobe omuggya (ku kkono) nga bawuliriza Katikkiro\n" Oyo lubuga akuweereddwa ye muwi w'amagezi asooka, noolwekyo mwebuuzeeko era tobangako ky'okola nga tomwebuuzizzaako," Katikkiro bwe yakkaatirizza.\nPaul Kizito Ssemanobe owa 26 mutabani w'Omutaka Vincent Kiwanuka n'omukyala Jane Naggujja ab'e Buddo. Yazaalibwa nga October 16, 1969 nga kati wa myaka 50.\nAbamu ku bataka b'ebika eby'enjawulo abaawerekeddeko omutaka Gabunga e Mmengo\nAmaziga gaweddewo ke tufunye Ssemanobe\nAgnes Nambalirwa: Tuli basanyufu era kati amaziga gaweddewo tufunye omutaka ali mu nnono ate gwe tusuubira okukola n'amaanyi kubanga akyali muvubuka.\nHajji Ismael Nsubuga Nsambu: Ekifo omutaka Kizito ky'atuuziddwaamu kikulu mu kika ate ne mu Buganda okutwalira awamu noolwekyo alina kutandikira ku kukuuma obutaka obumukwasiddwa eby'abasika ebikyase nga batunda ebya bannaabwe abyewale.\nMargaret Nakyondwa: Kya kitiibwa okubeera ku mukolo nga guno kubanga ebikoleddwa mbadde sibirabangako ate ne ntuuka n'ewa Katikkiro ne Ndaba omutaka ayanjulwa atya embuga. Ng’enda kubinyumiza abatabaddeewo ate n'abaana bange.\nJoy Namutebi Mukalazi: Omutaka mbaddewo ng’atuuzibwa era ayisiddwa mu nnono awatali kusika mugwa noolwekyo nsaba abali mu nnono okukola ebibasuubirwamu.\nJoy Namutebi Mukalazi\nOmutaka Zziikwa Mubiru,\nBbugwe ku ttaka lya Mujaguzo atandise okuzimbibwa


Poliisi eyise omuwandiisi w'ebyettaka mu Wakiso abitebye ku by'okujingirira ebiwandiiko\nPoliisi eyise Christine Katwesigye omuwandiisi w'eby'ettaka omukulu ku disitulikiti y'e Wakiso abitebye ku ngeri gye baakozesa olukujjukujju ne bajingirira ebiwandiiko ne bakyusa obwannannyini bw'ettaka lya Rufus Bisase Kisosonkole erya yiika 5 eriri ku bulooko nnamba 185 Kyadondo, mu disitulikiti y'e Wakiso.\nEkitongole kya Poliisi enoonyereza ku buzzi bw'emisango ekya CID ku nsonga z'ettaka (CID Land Protection) kye kiyise Katwesigye bukulire yeeyanjule e Kibuli n'ebiwandiiko ebikwata ku ttaka lino eririko emberebezi!\nAkulira ekitongole kya Poliisi ekirondoola ensonga z'ettaka, SSP Charles Mutungi ategeezezza nti Katwesigye ng'ali wamu ne banne bwe bakakkalabya emirimu mu ofiisi y'ebyettaka ku disitulikiti y'e Wakiso baakwatagana n'omufere mu divizoni y'e Kira ne bakyusa amannya g'ekyapa nga tebeebuuzizza ku nnannyini lyo omutuufu, Rufas Bisase Kisosonkole ne balizza mu mannya g'omuntu omulala.\nMutungi ayongeddeko nti era bagenda kuyita be bakamisona mu Minisitule y'ebyettaka okutangaaza ku ngeri gye baakyusaamu ettaka eryassibwako kaviti n'alabula abantu ssekinnoomu okubeera okulindaala n'okulondoola ettala lyabwe si kulwa nga libabbibwako ne likyusibwa mu mu lukujjukujju!\nNnannyini ttaka Bisase Kisosonkole, eyatutte ensonga ku CID e Kibuli agamba nti abafere abali emabega w'okukumubbako ettaka lye ye Hakim Sebulime ne Moses Matovu abaasooka okumuwalirizza okussa omukono ku kiwandiiko ekiraga obuyinza n'obwannannyini obuli mu mannya gaabwe kyokka n'agaana era okuva olwo babadde batiisatiisa okumutta.\nGye buvuddeko, omuwandii wa kkooti Enkulu yayisa ekiragiro ku nnamba 485/2019 ekikugira omuntu yenna obutaddamu which restricts any further dealings in the captioned land but Christine Katwesigye disobeyed the court order.\nEra kinnajjukira gye buvuddeko nti abakungu mu kakiiko akalwanyisa enguzi akakulirwa Lt. Col Edith Nakalema bassa ku nninga abakungu b'ebyettaka mu Wakiso okunnyonnyola ku bufere n'emivuyo gy'ettaka mu ofiisi eyo.\nEttaka erifuuse ensonga litudde ku yiika 5 nga lisangibwa mu divizoni y'e Kira mu disitulikiti y'e Wakiso.


Bukedde Online - Emipiira gya CAF okuli n'ogwa Cranes giggyiddwaawo: Coronavirus abizadde\nEmipiira gya CAF okuli n'ogwa Cranes giggyiddwaawo: Coronavirus abizadde\nEkisaawe ky'e Wampeewo kifunyeemu mu corona\nTtiimu ya Uganda eya Cricket egenze Buwara...\n"Twekkennenyezza buli kimu, twogerezeganya bulungi n'ekibiina ekikulira eby'obulamu mu nsi yonna (World Health Organisation) era tukizudde nti embeera eri mu nsi yonna tetusobozesa kutegeka mipiira wiikendi ejja," Ekiwandiiko ekyateekeddwaako omukono akola nga ssaabawandiisi wa CAF, Abdel Bah, bwe kya nnyonnyodde.\nCAF egamba nti kiraabu nnyingi zigaanyi abazannyi baayo okuvaayo mu kiraabu olw'ekirwadde, nnyingi ku nnyonyi tezikyatambula ate abazannyi baffe abasing bava mu gamu ku mawanga agasumbuyiddwa ennyo ekirwadde kino.\nEmpaka nnyingi mu nsi zonna zigenze zongezebwawayo olw'ekirwadde kino.\nKino we kituukiddewo ng'abazannyi ba Cranes bali mu mawanga agalimu akawuka ka coronavirus babadde bagaaniddwa okujja oluvannyuma lwa Minisita w'ebyobulamu, Jane Ruth Aceng okuyisa ekiragiro ku Lwokuna nti tewali muntu agenda kuddamu kuyingira Uganda ng'ava mu nsi 9 okumala ebbanga eritali ggere wadde nga Munnayuganda oba mugwira.\n"Ekiragiro kino tekitaliza muntu yenna kasita abeera ng'ali mu mawanga ago era tulina okukigondera okutuusa ng'ekirwadde kino kiweddewo," Minisita Aceng bwe yagambye.\nEyazze okulumiriza Faaza asuze Luzira\nAbasibe 8 bakyalemedde mu kkomera wadde baayimbulwa


Yakuwa Katonda Asaasira Abantu Be | Funa Enkolagana\n‘Obusaasizi bwa Katonda Waffe’\n1, 2. (a) Maama akola ki ng’omwana we akaaba? (b) Nneewulira ki esinga obusaasizi bwa maama amaanyi?\nMU MATUMBI budde, omwana akaaba. Amangu ago, maama azuukuka. Okuva bwe yazaala omwana, takyebaka nnyo nga bwe yeebakanga. Kati asobola okwawulawo engeri ez’enjawulo omwana we zaakaabamu. N’olwekyo, asobola okumanya obanga omwana we ayagala kuyonka, kusitulwa oba kufiibwako mu ngeri endala. Kyokka, omwana we k’abe ng’akaabye lwa nsonga ki, maama we asitukiramu n’abaako ky’akolawo. Okwagala kw’alina eri omwana we kumukubiriza okufaayo ku byetaago by’omwana we.\n2 Obusaasizi maama bw’alaga omwana we, y’emu ku nneewulira ez’amaanyi abantu ze booleka. Kyokka, waliwo enneewulira esingawo okuba ey’amaanyi—obusaasizi bwa Katonda waffe, Yakuwa. Okwekenneenya engeri eno esikiriza kiyinza okutuyamba okufuna enkolagana ennungi ne Yakuwa. N’olwekyo, ka twekkaanye amakulu g’obusaasizi, era n’engeri Katonda waffe gy’abwolekamu.\nObusaasizi Kye Ki?\n3. Ekigambo ky’Olwebbulaniya ekivvuunulwa “okukwatibwa ekisa” kirina makulu ki?\n3 Mu Baibuli waliwo akakwate ka maanyi wakati w’obusaasizi n’ekisa. Ebigambo bingi eby’Olwebbulaniya n’Oluyonaani ebyogera ku kigambo kino, biwa amakulu agooleka obusaasizi obungi. Ng’ekyokulabirako, lowooza ku kigambo ky’Olwebbulaniya ra·chamʹ, ekitera okuvvuunulwa “okukwatibwa ekisa.” Ekitabo ekimu kinnyonnyola nti, ekigambo ra·chamʹ “kyoleka enneewulira ey’amaanyi ey’obusaasizi, gamba ng’eyo gy’oba nayo bw’olaba b’oyagala oba abeetaaga obuyambi nga babonaabona.” Ekigambo kino eky’Olwebbulaniya, ekikozesebwa ku Yakuwa, kirina akakwate n’ekigambo “nnabaana” era kiyinza okunnyonnyolwa nga “obusaasizi bwa maama.” *—Okuva 33:19; Yeremiya 33:26.\n‘Omukazi ayinza okwerabira omwana w’enda ye?’\n4, 5. Baibuli ekozesa etya enneewulira maama gy’ayoleka eri omwana we okutuyigiriza ku busaasizi bwa Yakuwa?\n4 Baibuli ekozesa enneewulira maama gy’ayoleka eri omwana we okutuyigiriza amakulu g’obusaasizi bwa Yakuwa. Mu Isaaya 49:15, tusoma nti: “Omukazi ayinza okwerabira omwana we ayonka, obutasaasira [ra·chamʹ] mwana wa nda ye? Weewaawo, abo bayinza okwerabira, naye siikwerabirenga ggwe.” Ekyawandiikibwa ekyo kiraga bulungi nnyo nti Yakuwa asaasira nnyo abantu be. Mu ngeri ki?\n5 Kizibu okuteebereza nti maama ayinza okwerabira okuyonsa n’okulabirira omwana we. Kiri kityo kubanga omwana talina ky’ayinza kukola ku bubwe; emisana n’ekiro aba yeetaaga okufiibwako n’okwagalibwa maama we. Kyokka, eky’ennaku, bamaama abamu tebafaayo ku baana baabwe, naddala mu ‘nnaku zino ez’enkomerero,’ omutali ‘kwagala kwa baluganda.’ (2 Timoseewo 3:1, 3) “Naye,” Yakuwa agamba, “siikwerabirenga.” Obusaasizi Yakuwa bw’alaga abaweereza be tebukoma. Bwa maanyi nnyo okusinga enneewulira yonna gy’oyinza okuteebereza, gamba ng’obusaasizi maama bw’alaga omwana we. N’olwekyo, tekyewuunyisa nti omukugu omu yayogera bw’ati ku Isaaya 49:15: “Kino kye kimu ku byawandiikibwa, kabekasinge ekisingirayo ddala okwoleka okwagala kwa Katonda okw’amaanyi mu Ndagaano Enkadde.”\n6. Abantu bangi batunuulira batya obusaasizi, naye Yakuwa atukakasa ki?\n6 Obusaasizi kabonero akalaga obunafu? Abantu bangi abatatuukiridde balina endowooza ng’eyo. Ng’ekyokulabirako, Seneca, omufirosoofo Omuruumi, eyaliwo mu kiseera kya Yesu, era eyali omuyivu omumanyifu mu Rooma, yayigiriza nti “obusaasizi bwoleka obunafu mu ndowooza.” Seneca yali omu ku abo abatumbula endowooza ey’obutooleka nneewulira ey’ekika kyonna. Seneca yagamba nti omuntu ow’amagezi ayinza okuyamba abo abali mu nnaku, naye tateekwa kubasaasira, kubanga ekyo kimulemesa okuba omuteefu. Endowooza ng’eyo ey’okwerowoozaako, yali tesobozesa muntu kwoleka busaasizi. Naye Yakuwa tali bw’atyo n’akamu! Mu kigambo kye, Yakuwa atukakasa nti ‘wa kisa kingi era musaasizi.’ (Yakobo 5:11) Nga bwe tujja okulaba, obusaasizi si bunafu naye ngeri nkulu era ya maanyi nnyo. Ka tulabe engeri Yakuwa, okufaananako omuzadde omwagazi, gy’agyolekamu.\nYakuwa Bwe Yalaga Eggwanga Obusaasizi\n7, 8. Abaisiraeri baabonaabona batya mu Misiri ey’edda, era Yakuwa yakolawo ki?\n7 Obusaasizi bwa Yakuwa bulabibwa mu ngeri gye yakolaganamu n’eggwanga lya Isiraeri. Ku nkomerero y’ekyasa 16 B.C.E., obukadde n’obukadde bw’Abaisiraeri, baali mu buddu mu Misiri ey’edda, gye baali banyigirizibwa ennyo. Abamisiri ‘baakalubya obulamu bwabwe mu buddu, nga babakozesa amatofaali n’ebbumba.’ (Okuva 1:11, 14) Mu nnaku eyo, Abaisiraeri baakaabirira Yakuwa okubayamba. Katonda omusaasizi yakolawo ki?\n8 Omutima gwa Yakuwa gwakwatibwako. Yagamba: “Ndabidde ddala okubonaabona okw’abantu bange abali mu Misiri, ne mpulira okukaaba kwabwe ku lw’abo ababakoza; kubanga mmanyi ennaku [y]aabwe.” (Okuva 3:7) Yakuwa yali tayinza kulaba kubonaabona kw’abantu be wadde okuwulira okukaaba kwabwe n’atabalumirirwa. Nga bwe twalaba mu Ssuula 24 ey’ekitabo kino, Yakuwa, ye Katonda alumirirwa abalala. Okulumirirwa abalala ngeri erina akakwate n’obusaasizi. Naye Yakuwa teyalumirirwa bulumirirwa bantu be kyokka; yabaako ky’akolawo ku lwabwe. Isaaya 63:9 lugamba: “Mu kwagala kwe ne mu kusaasira kwe yabanunula.” ‘N’omukono ogw’amaanyi,’ Yakuwa yanunula Abaisiraeri okuva mu Misiri. (Ekyamateeka 4:34) Oluvannyuma lw’ekyo, yabawa emmere mu ngeri ey’ekyamagero era n’abatuusa mu nsi eyali ebala ebibala.\n9, 10. (a) Lwaki Yakuwa yanunulanga Abaisiraeri oluvannyuma lw’okukkalira mu Nsi Ensuubize? (b) Mu kiseera kya Yefusa, Yakuwa yanunula Abaisiraeri okuva ku baani, era kiki ekyamuleetera okukola ekyo?\n9 Obusaasizi bwa Yakuwa tebwakoma awo. Abaisiraeri bwe bakkalira mu Nsi Ensuubize, enfunda n’enfunda tebaasigala nga beesigwa era ne babonaabona olw’ekyo. Naye ate oluvannyuma abantu beekubanga mu kifuba era ne bakaabirira Yakuwa. Enfunda n’enfunda yabanunulanga. Lwaki? “Kubanga yasaasira abantu be.”—2 Ebyomumirembe 36:15; Ekyabalamuzi 2:11-16.\n10 Lowooza ku kyaliwo mu kiseera kya Yefusa. Olw’okuba Abaisiraeri baatandika okuweereza bakatonda ab’obulimba, Yakuwa yabaleka okunyigirizibwa Abaamoni okumala emyaka 18. Mu nkomerero, Abaisiraeri beenenya. Baibuli etugamba: “Ne baggya mu bo bakatonda abaggya ne baweereza mukama: omwoyo gwe ne gumuluma olw’ennaku za Isiraeri.” (Ekyabalamuzi 10:6-16) Abantu be bwe beenenya mu bwesimbu, Yakuwa yali tayinza kubaleka nga babonaabona. N’olwekyo, Katonda ow’obusaasizi yawa Yefusa amaanyi okununula Abaisiraeri mu mikono gy’abalabe baabwe.—Ekyabalamuzi 11:30-33.\n11. Okusinziira ku ngeri Yakuwa gye yakolaganamu n’Abaisiraeri, kiki kye tuyiga ku busaasizi bwe?\n11 Engeri Yakuwa gye yakolaganamu n’eggwanga lya Isiraeri etuyigiriza ki ku busaasizi bwe? Ekisooka, obusaasizi bwe tebukoma ku kumanya nnaku abantu gye balimu. Jjukira ekyokulabirako kya maama omusaasizi asitukiramu n’abaako ky’akolawo ng’omwana we akaaba. Mu ngeri y’emu, Yakuwa tabuusa maaso nnaku abantu be gye babaamu. Obusaasizi bwe bumuleetera okubaako ky’akolawo okukendeeza ku nnaku yaabwe. Okugatta ku ekyo, engeri Yakuwa gye yayisaamu Abaisiraeri etuyigiriza nti obusaasizi si bunafu, kubanga obusaasizi bwamuleetera okubaako ky’akolawo ku lw’abantu be. Naye, Yakuwa asaasira baweereza be bokka ng’ekibiina?\nYakuwa Asaasira Abantu Kinnoomu\n12. Amateeka galaga gatya nti Yakuwa asaasira abantu kinnoomu?\n12 Amateeka Katonda ge yawa eggwanga lya Isiraeri gaalaga nti asaasira abantu kinnoomu. Ng’ekyokulabirako, lowooza ku ngeri gye yafaayo ku baavu. Yakuwa yamanya nti waali wayinza okujjawo embeera ezitasuubirwa ne ziviirako Omuisiraeri okwavuwala. Abaavu bandiyisiddwa batya? Yakuwa yalagira bw’ati Abaisiraeri: “Tokakanyazanga mutima gwo, so tofunyanga ngalo zo eri muganda wo omwavu: tolemanga kumuwa, so n’omutima gwo tegunakuwalanga bw’omuwa: kubanga olw’ekigambo ekyo Mukama Katonda wo ky’anaavanga akuwa omukisa mu mulimu gwo gwonna ne mu byonna by’onossangako omukono gwo.” (Ekyamateeka 15:7, 10) Era Yakuwa yalagira nti Abaisiraeri tebaalina kukungula nsonda zonna ez’ennimiro yaabwe wadde okulonda ebifisseewo. Ebyo byali bya kulekerwa abaavu. (Eby’Abaleevi 23:22; Luusi 2:2-7) Singa Abaisiraeri baakwata ekiragiro kino ekyaganyulanga abaavu abaali mu ggwanga lyabwe, abaali mu bwetaavu mu Isiraeri tekyandibeetaagisizza kusabiriza mmere. Ekyo tekyayoleka obusaasizi bwa Yakuwa?\n13, 14. (a) Ebigambo bya Dawudi bitukakasa bitya nti Yakuwa atufaako nnyo ng’abantu kinnoomu? (b) Kyakulabirako ki ekiraga nti Yakuwa aba kumpi n’abo ‘abamenyese omutima’ oba ‘ababoneredde mu mwoyo’?\n13 Ne mu kiseera kino, Katonda waffe ow’okwagala atufaako ng’abantu kinnoomu. Tuyinza okuba abakakafu nti amanya bwe tuba nga tubonaabona. Dawudi, omuwandiisi wa Zabbuli yagamba: “Amaaso ga Mukama galaba abatuukirivu, n’amatu ge gawulira okukaaba kwabwe. Mukama ali kumpi n’abo abalina omutima ogumenyese. Era awonya abalina omwoyo oguboneredde.” (Zabbuli 34:15, 18) Omuntu omu annyonnyola amakulu g’ebigambo bya Baibuli, ayogera bw’ati ku abo aboogerwako mu nnyiriri ezo: “Bamenyese emitima, kwe kugamba, ekibi kibatoowaza, era beenyooma; tebeekakasa era bawulira nga tebasaanira.” Abalinga abo bayinza okulowooza nti Yakuwa abali wala era nti ba wansi nnyo ye okusobola okubafaako. Naye si bwe kiri. Ebigambo bya Dawudi bitukakasa nti Yakuwa tayabulira abo ‘abeenyooma.’ Katonda waffe omusaasizi akimanyi nti mu biseera ng’ebyo, tumwetaaga nnyo era atuba kumpi.\n14 Lowooza ku kyaliwo kino. Maama omu mu Amereka, yatwala omwana we bunnambiro mu ddwaliro kubanga yalina obuzibu obw’amaanyi mu kussa. Oluvannyuma lw’okukebera omwana we, abasawo baategeeza maama nti omwana we yali agenda kusula mu ddwaliro ekiro ekyo. Ate maama ye yasula wa ekiro ekyo? Mu ntebe mu ddwaliro okumpi ne mutabani we! Omwana we yali mulwadde era nga yalina okuba naye. Mazima ddala twandisuubidde ekisinganawo okuva eri Kitaffe ow’omu ggulu! Ate oba, twakolebwa mu kifaananyi kye. (Olubereberye 1:26) Ebigambo ebiri mu Zabbuli 34:18 bitutegeeza nti bwe tuba ne “omutima ogumenyese” oba “omwoyo oguboneredde,” Yakuwa ‘aba kumpi’ naffe, ng’omuzadde omwagazi, ng’atusaasira buli kiseera era nga mwetegefu okutuyamba.\n15. Yakuwa atuyamba atya ng’abantu kinnoomu?\n15 Kati olwo, Yakuwa atuyamba atya ng’abantu kinnoomu? Tekitegeeza nti aggyawo ekituleetera okubonaabona. Kyokka, abo abakaabirira Yakuwa okubayamba abakoledde enteekateeka nnyingi. Ekigambo kye, Baibuli, kituwa okubuulirira okulungi okuyinza okutuyamba okukola enkyukakyuka ennungi. Mu kibiina, Yakuwa ateekawo abalabirizi abalina ebisaanyizo, abafuba okwoleka obusaasizi bwe nga bayamba bakkiriza bannaabwe. (Yakobo 5:14, 15) ‘Ng’Oyo awulira okusaba,’ awa ‘omwoyo omutukuvu abo abamusaba.’ (Zabbuli 65:2; Lukka 11:13) Omwoyo ogwo guyinza okutuwa ‘amaanyi agasinga ku ga bulijjo’ ne tusobola okugumiikiriza okutuusa Obwakabaka bwa Katonda lwe bulimalawo ebizibu byonna. (2 Abakkolinso 4:7) Tetusiima nteekateeka ezo zonna? Tetwerabiranga nti zooleka obusaasizi bwa Yakuwa.\n16. Kikolwa ki ekisingirayo ddala okwoleka obusaasizi bwa Yakuwa, era kitukwatako kitya ng’abantu kinnoomu?\n16 Kya lwatu, ekikolwa ekyasingirayo ddala okwoleka obusaasizi bwa Yakuwa, kwe kuwaayo Omwana we omwagalwa ng’ekinunulo ku lwaffe. Yakuwa yeefiiriza era n’alaga okwagala mu kukola ekyo, era kyatuggulirawo ekkubo okufuna obulokozi. Jjukira nti, ekinunulo ekyo kituganyula ffe fennyini. Nga kituukirawo, Zaakaliya, kitaawe wa Yokaana Omubatiza, yalagula nti ekinunulo ekyo kyandyolesezza ‘obusaasizi bwa Katonda waffe.’—Lukka 1:78.\nYakuwa Lw’Atalaga Busaasizi\n17-19. (a) Baibuli eraga etya nti obusaasizi bwa Yakuwa buliko ekkomo? (b) Kiki ekyaleetera Yakuwa obutasaasira bantu be?\n17 Twandikitutte nti obusaasizi bwa Yakuwa tebuliiko kkomo? Nedda. Baibuli ekiraga bulungi nti Yakuwa tasaasira bantu banyooma makubo ge ag’obutuukirivu. (Abaebbulaniya 10:28) Okusobola okutegeera lwaki akola bw’atyo, jjukira ekyatuuka ku ggwanga lya Isiraeri.\n18 Wadde nga enfunda n’enfunda Yakuwa yanunula Abaisiraeri okuva ku balabe baabwe, obusaasizi bwe bwatuuka we bukoma. Abantu abo abakakanyavu baasinzanga ebifaananyi, ne baleeta n’ebifaananyi ebyo eby’omuzizo mu yeekaalu ya Yakuwa! (Ezeekyeri 5:11; 8:17, 18) Era tugambibwa: “Ne baduuliranga ababaka ba Katonda ne banyoomanga ebigambo bye ne basekereranga bannabbi be okutuusa obusungu bwa Mukama lwe bwabaawo eri abantu be, ne watabaawo kuwona.” (2 Ebyomumirembe 36:16) Ekiseera kyatuuka ne kiba nti waali tewakyaliwo nsonga yonna esinziirwako kusaasira Baisiraeri, era bwe kityo, ne basunguwaza Yakuwa. Biki ebyavaamu?\n19 Yakuwa yali takyayinza kusaasira bantu be. Yagamba: “Sirisaasira so sirisonyiwa so sirikwatibwa kisa, nneme okubazikiriza.” (Yeremiya 13:14) Bwe kityo, Yerusaalemi ne yeekaalu yaakyo byazikirizibwa, era Abaisiraeri ne batwalibwa mu buddu mu Babulooni. Nga kiba kya nnaku nnyo abantu bwe bajeema ne kiviirako Katonda obutabasaasira!—Okukungubaga 2:21.\n20, 21. (a) Kiki ekiribaawo obusaasizi bwa Yakuwa bwe bulituuka we bukoma mu kiseera kyaffe? (b) Nteekateeka ki ey’obusaasizi bwa Yakuwa ejja okwogerwako mu ssuula eddako?\n20 Kiri kitya mu kiseera kyaffe? Yakuwa takyukanga. Olw’obusaasizi, awadde Abajulirwa be omulimu gw’okubuulira ‘amawulire amalungi’ mu nsi yonna. (Matayo 24:14) Abantu bwe basiima obubaka bw’Obwakabaka, Yakuwa abayamba okubutegeera. (Ebikolwa 16:14) Naye omulimu guno tegujja kweyongera mu maaso kiseera kyonna. Tekyandibadde kikolwa kya busaasizi Yakuwa okuleka ensi eno embi n’okubonaabona kwonna okugirimu okweyongera mu maaso ebbanga lyonna. Obusaasizi bwa Katonda bwe bunaatuuka we bukoma, ajja kutuukiriza omusango gw’asalidde enteekateeka y’ebintu eno. Mu kukola ekyo, ajja kuba alaga obusaasizi eri ‘erinnya lye ettukuvu’ n’eri abaweereza be abanyiikivu. (Ezeekyeri 36:20-23) Yakuwa ajja kuggyawo obubi aleete ensi empya ey’obutuukirivu. Yakuwa ayogera bw’ati ku babi: “Eriiso lyange teririsonyiwa so sirisaasira, naye ndireeta ekkubo lyabwe ku mutwe gwabwe.”—Ezeekyeri 9:10.\n21 Okutuusa ng’ekyo kibaddewo, Yakuwa akyasaasira abantu, wadde abo aboolekedde okuzikirizibwa. Abantu aboonoonyi bwe beenenya mu bwesimbu, bayinza okuganyulwa mu emu ku nteekateeka za Yakuwa ezisingayo okuba ez’obusaasizi—okusonyiyibwa. Mu ssuula eddako, tujja kwogera ku byokulabirako ebiri mu Baibuli ebiraga engeri Yakuwa gy’asonyiwamu mu bujjuvu.\n^ lup. 3 Mu Zabbuli 103:13, ekigambo ky’Olwebbulaniya ra·chamʹ kirina akakwate n’obusaasizi taata bw’alaga abaana be.\nYeremiya 31:20 Nneewulira ki Yakuwa gy’ayoleka eri abantu be, era kino kikuleetera kumulowoozaako otya?\nYoweeri 2:12-14, 17-19 Abantu ba Yakuwa baali balina kukola ki okusobola okusaasirwa, era kiki kye tuyiga okuva mu kino?\nYona 4:1-11 Yakuwa yayigiriza atya Yona obukulu bw’obusaasizi?\nAbaebbulaniya 10:26-31 Lwaki tetuyinza kweyinula nti Yakuwa ajja kutusaasira?


Biblica® Bayibuli Entukuvu, Endagaano Enkadde nʼEndagaano Empya ekwatiddwa ku katambi™ Okuva 1\n1 Gano ge mannya ga batabani ba Isirayiri, era ye Yakobo, abajja naye mu Misiri; buli omu n’ab’omu nnyumba ye:\n5 Abaana bonna awamu Yakobo yennyini be yazaala baali bawera nsanvu* ebiwandiiko ebimu bigamba nsanvu; kyokka ebiwandiiko ebyasangibwa mu Nnyanja ey’Omunnyo bigamba nsanvu mu bataano; Yusufu ye, yali yabeera dda mu Misiri.\n15 Awo kabaka w’e Misiri n’ayogera n’abazaalisa b’Abaebbulaniya, amannya gaabwe Sifira ne Puwa† Sifira ne Puwa baali abazaalisa Abaebbulaniya., n’abagamba nti, 16 “Bwe mubanga muzaalisa abakazi Abaebbulaniya, ne mulaba ng’omwana wabulenzi, mumuttanga bussi, naye bw’abanga owoobuwala, mumulekanga n’alama.” 17 Naye abazaalisa baali batya Katonda, nga bamussaamu ekitiibwa, ebyo kabaka w’e Misiri bye yabalagira ne batabikolerako, n’abaana abalenzi nabo ne babaleka ne balama. 18 Kabaka w’e Misiri n’ayita abazaalisa, n’ababuuza nti, “Kiki ekibakozesezza bwe mutyo, okuleka abaana abalenzi ne balama?”\n*1:5 ebiwandiiko ebimu bigamba nsanvu; kyokka ebiwandiiko ebyasangibwa mu Nnyanja ey’Omunnyo bigamba nsanvu mu bataano\n†1:15 Sifira ne Puwa baali abazaalisa Abaebbulaniya.


Ebikwata ku Nuuwa—Okulabula Okuva mu biseera Ebyayita\nBISOME MU Abkhaz Afrikaans Albanian Amharic Argentinean Sign Language Armenian Austrian Sign Language Baoule Bassa (Cameroon) Bassa (Liberia) Batak (Karo) Batak (Simalungun) Batak (Toba) Bicol Boulou Cebuano Chichewa Chinese (Simplified) Chinese (Traditional) Chitonga Costa Rican Sign Language Croatian Cuban Sign Language Czech Czech Sign Language Danish Douala Dutch Dutch Sign Language Ecuadorian Sign Language Efik English Estonian Ewe Fijian Filipino Sign Language Finnish Finnish Sign Language French Futuna (East) Ga Garifuna Georgian Ghanaian Sign Language Greek Greek Sign Language Greenlandic Guarani Guatemalan Sign Language Haitian Creole Hausa Hebrew Hiligaynon Hmong (White) Hungarian Hungarian Sign Language Iloko Indonesian Indonesian Sign Language Italian Italian Sign Language Japanese Japanese Sign Language Kinyarwanda Korean Krio Kwanyama Latvian Lhukonzo Lithuanian Luganda Luo Lutoro Luwalabu Malagasy Mapudungun Mauritian Creole Mbunda Medumba Mexican Sign Language Mizo Mozambican Sign Language Nahuatl (Guerrero) Ndebele (Zimbabwe) Nengone New Zealand Sign Language Nias Niuean Norwegian Nzema Oromo Panamanian Sign Language Paraguayan Sign Language Peruvian Sign Language Polish Portuguese Portuguese Sign Language Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Rarotongan Romanian Romany (Northern Greece) Romany (Southern Greece) Russian Sarnami Serbian Setswana Seychelles Creole Shona Shuar Sidama Sinhala Slovak Slovenian Spanish Spanish Sign Language Swedish Tagalog Tahitian Thai Thai Sign Language Tigrinya Tongan Totonac Tsonga Turkmen Tuvaluan Twi Tzotzil Ukrainian Urdu Urhobo Uzbek Uzbek (Roman) Wallisian Wayuunaiki Wolaita Xhosa Yoruba Zapotec (Lachiguiri) Zulu\nOkulabula Okuva mu biseera Ebyayita\nYakuwa tajja kukkiriza bantu babi kwonoona Olusuku lwe. Mikwano gye bokka be bajja okulubeeramu. Kiki ekijja okutuuka ku bantu ababi? Okufuna eky’okuddamu, lowooza ku lugero olw’amazima olukwata ku Nuuwa. Nuuwa yaliwo enkumi n’enkumi z’emyaka egiyise. Yali musajja mulungi eyagezangako bulijjo okukola Yakuwa by’ayagala. Naye abantu abalala ku nsi baakolanga ebintu ebibi. N’olwekyo, Yakuwa yagamba Nuuwa nti Yali agenda kuleeta amataba okuzikiriza abantu ababi abo bonna. Yagamba Nuuwa okuzimba eryato ye n’ab’omu maka ge basobole okuwonawo ng’Amataba gazze.—Olubereberye 6: 9-18.\nNuuwa n’ab’omu maka ge baazimba eryato. Nuuwa yalabula abantu nti Amataba gaali gajja, naye tebaamuwuliriza. Beeyongera kukola ebintu ebibi. Eryato bwe lyaggwa okuzimbibwa, Nuuwa yayingiza ebisolo munda mu lyato, era ye n’ab’omu maka ge nabo ne bayingira. Awo Yakuwa n’aleeta enkuba ey’amaanyi ennyo. Enkuba yatonnyera ennaku 40 emisana n’eki ro. Amazzi gajjula ensi yonna.—Olubereberye 7: 7-12.\nAbantu ababi baafiirwa obulamu bwabwe, naye Nuuwa n’ab’omu maka ge baawonyezebwawo. Yakuwa yabawonyawo mu Mataba ne babeera mu nsi eggiddwamu obubi. (Olubereberye 7:22, 23) Baibuli egamba nti nate ekiseera kijja Yakuwa azikirize abo abagaana okukola ekituufu. Abantu abalungi tebajja kuzikirizibwa. Bajja kubeerawo emirembe gyonna mu Lusuku lwa Katonda ku nsi.—2 Peetero 2: 5, 6, 9.\nLeero abantu bangi bakola ebintu ebibi. Ensi ejjudde emitawaana. Yakuwa atuma Abajulirwa be enfunda n’enfunda okulabula abantu, kyokka abantu abasinga obungi tebaagala kuwuliriza bigambo bya Yakuwa. Tebaagala kukyusa ngeri zaabwe. Tebaagala kukkiriza Katonda ky’ayogera ku kituufu n’ekikyamu. Kiki ekirituuka ku bantu bano? Ekiseera kirituuka ne bakyuka? Bangi tebajja kukyuka. Ekiseera kijja ababi lwe banaazikirizibwa obutaddayo kubaawo nate.—Zabbuli 92:7.\nEnsi tejja kuzikirizibwa; ejja kufuulibwa olusuku lwa Katonda. Abafuuka mikwano gya Katonda bajja kubeerawo emirembe gyonna mu Lusuku lwa Katonda ku nsi.—Zabbuli 37:29.


Bukedde Online - Byobeera olina okwekkaanya nga tonagula lugoye\nByobeera olina okwekkaanya nga tonagula lugoye\nPOLLY NAMAYE: Omupoliisi atambula n'omulembe\nOmusono gw'enviiri 'Up do' ogwa Nnaabage...\nAdded 23rd April 2016\nOmumbejja Nkinzi mu biseera bye eby’eddembe.\n“OMUKYALA atambula n’omulembe takka bbeeyi ate naawe amutunulako owulira ng’amaaso ganyumirwa olw’endabika ye”, bwatyo Omumbejja Maimuna Nkinzi bw’agamba.\nNkinzi akolera mu Kampala ng’atunda ngoye n’ebyokwewunda by’abakyala. Yayogedde ne\nLAWRENCE KITATTA ku ngeri gy’alondamu by’ayambala, ssaako ebirala ebimukuumira ku mulembe.\nSiri mwambazi wa ngoye za bbeeyi ekisusse, naye nga bwe nnyambala abasinga bakkiriza. Sitera kwambala biwanvu okuggyako nga nnyambadde mpale naddala eza jjiini. Engoye zange bwe mba nzironda nfuba okulaba nga ngula olutankwata nnyo mubiri kubanga bwe luyitirira terumpa mirembe.\nEngoye ezikoleddwa mu ddiba lya ‘leather’ nazo zimukolera\nNaye ate mu ngeri y’emu sigula lugoye lunene kubanga teri muntu ayinza kwambala n’anyuma ng’engoye z’ayambadde tezimutuuka. Ate era sirina muze gwa kugula ngoye nnene nga ndowooza nti nnaazifunza kuba mmanyi okwo kuba kwerimba.\nWe nsasulira ssente okugula olugoye mba mmaze okukakasa nti luntuuka bulungi era nti nja kulwambala. Ebitengi nabyo oluusi mbyambala naddala mu misono egiri ku mulembe.\nLangi ezisinga zihhenderako olwa langi yange, ntera kwambala enzirugavu n’enjeru, wabula n’engoye ezirimu ebimuli zindabisa bulungi. Sirina kifo kya nkalakkalira we ngulaNkinzi agattako nti abantu bangi twesanga mu mbeera y’okugula engoye naye bw’olutuusa awaka ne weebuuza nti, “oba nabadde ndowooza ki okulugula?” Oluusi ogula olugoye ng’osikiriziddwa abatunda olwa bbeeyi yaalwo okuba ensaamusamu.\nSikaati ne bbulawuzi bimunyumira\nWaliwo abaziyimba nga bakulaga nga bwe luli olw’akabi n’owalirizibwa okulugula oba nga lukulabikidde bulungi olw’engeri gye baluwaniseemu.\nEmbeera eno esinga kubeera mu bakyala n’abawala. Osanga omukyala ng’alina keesi y’engoye nnamba naye nga ku zonna talina lwe yali ayambaddemu, so nga aba yazigula nga zimusanyusizza.\nOkwewala embeera eno, bw’oba tonnagula lugoye sooka weebuuze bino: 1 Ddala nnaalwambala? Oluusi tugula engoye lwa kuba zisaliddwaako ebbeeyi, era kino abazitunda bakikozesa ng’akakodyo.\nOkugeza ekiteeteeyi ekigula 100,000/- bayinza okukisala ebbeeyi ne bakitunda 50,000/-. Kino kisikiriza amaaso naye nga tonnaggyayo ssente kugula, sooka weebuuze nti ddala onoolwambala? 2 Nninayo olugoye olulala olulufaanana? Oluusi twesanga nga tuguze engoye ezifaanagana.\nOkugeza bw’oba olina sikaati enzirugavu ttaano, ddala weetaaga okugula eyoomukaaga? Wabula olw’okuba abantu bangi bw’asanga olugoye ne lumusanyusa taddamu kulowooza ku z’alina awaka, ayinza okwesanga ng’alina engoye nnyingi eziri mu kikula kye kimu oba mu langi ze zimu. 3 Olugoye luntuuka bulungi?\nTogula lugoye n’olowooza nti ate onoolwegerezaamu waka. Weegezeemu era okakase nti lukutuuka bulungi. Togula lunene ng’olowooza nti ojja kulufunza kuba bw’onoolutuusa awaka kijja kukubeerera kizibu okulufunza, era ojja kwesanga nga tolwambadde, so nga lwakumalako ssente.\n4 Owulira bulungi ng’olwambadde? Bw’oba ng’owulira emirembe era nga weewulira nti onyumye, awo gula. Naye bw’oba toluwuliriramu mirembe, totawaana kulugula kubanga tojja kulwambala. 5 Biki bye nnina ebirugenderako. Okugeza bw’oba ogula sikaati, sooka wefumiitirize ku bbulawuzi z’olina olabe eneegigenderako.\nKino kye kimu ne ku bbulawuzi. Togula bbulawuzi nga mu woduloopu yo tolinaamu sikaati, kuba ojja kwesanga nga bbulawuzi ekulemye okwambala. 6 N’ekisinga obukulu, kakasa nti ddala ky’ogula okyagala. Jjukira nti emirundi mingi olaba olugoye n’olwagalirawo.\nWabula kirungi bw’oba tonnalugula osooke weebuuze oba nga ddala olwagalira ddala, olyoke olugule.\nEBIRALA EBINYIRIZA NKINZI: Olususu: Luno lunneeyagaza kuba ndi mweru era sitera kukyusakyusa bizigo kuba ntya okulwonoona. Olususu ndukuuma nga luyonjo era nga lulabika bulungi kuba waliyo abantu abalina ensusu ennungi naye nga tebasobola kuzirabirira. Enviiri: Zino nziteekamu ssente eziwerako.\nMu kiseera kino nasibye akaviiri akayitibwa ‘Carol Dreads’ era ennaku zino ke kaliku mulembe. Okukasiba kammazeeko 60,000/-. Enviiri nzikyusa oluvannyuma lwa wiiki ssatu. Ntera okusiba n’obuviiri bwa ‘human’.\nEkitengi akyambalidde ku jjiini\nEnjala: Enjala zange zikula mangu ate tezikutuka. Nzitwala mu saluuni buli wiiki ne bazikolako tulitimenti era nga buli wiiki ebigere n’engalo mbimalirako 25,000/- oba 30.000/-. Okuzikuuma obutaguba, sizisiigako cutekisi wa langi nzikivu kuba ayonoona enjala. Ffiga: Ndi mukyala muzadde naye nfuba okukuuma omubiri obutayiika.\nNtera okuwuga, ate bwe nfuna obudde hhendako ne mu jjiimu okwekuumira ku mulembe\nFUFA etisse Micho omugugu gw'atasobola\nHalima Nakaayi ne Winnie Nannyondo ekirwade kibalemesezza olugendo lwe China\nEbikonde bindi mu musaayi - Rukundo


Bukedde Online - Ssenga' wa KCCA yeebazizza FUFA\nSsenga' wa KCCA yeebazizza FUFA\nTetulina puleesa - Ssebuguzi\nAdded 10th April 2016\nNNAMWANDU wa Ibrahim Kirunda, eyali omusawo wa Police FC, yeebazizza abaamudduukirira nga bba afudde wiiki bbiri emabega.\nFatuma Nakyejwe, amanyiddwa nga Ssenga wa KCCA, agamba nti omugenzi bba Kirunda, yamusigala ku mwoyo wabula n'asiima abaamuwerekerako mu kuziika e Walanga okumpi n'oluguudo oludda ku Ssaza e Iganga. Kirunda, yali musawo w'abazannyi ba Police FC okumala ebbanga kyokka era yaliko omusambi w'omupiira nga yakacangirako mu Nile FC. "Nneebaza abakungu ba Police FC wamu ne FUFA, abannyamba nga baze afudde.\nNnina essuubi nti nja kuba nabo mu kumaliriza dduwa y'omugenzi nga May 8," Nakyejwe bwe yategeezezza. Omugenzi Kirunda, yafa oluvannyuma lw'okufuna akabenje n'akosebwa mu kugulu n'atwalibwa mu ddwaaliro gye yafiira\nEbyokwerinda binywezeddwa mu kusaba okumalako omwaka\nMukyala wâ€™Omulabirizi Luzinda anaziikibwa ku Lutikko e Mukono


Amawulire | Dembe FM 90.4 - Part 1168\nObutwa mu mugaati\nAbantu basatu baddusiddw amu ddwalro ga biwala ttaka oluvanyuma lw’okunyw aobutwa Kuno kuliko Hellen Awori ow’emyaka 18, Florence Najjuuko ow’emyaka 24 ne Rose Nandasi ow’emyaka 20 Bano babadde bakozi mu kirabo ky’emmere ekimanyiddwa nga Ramadhan Restaurant ekisnagoibwa e Mukono. Kiteberezebwa nti bano kabakozesa Justine Namitala […]\nAbasawo tebalina webasula\nAbasawo mu district ye Kaliro tebalina webasula Ssentebe wa District, Azalwa Malijan agamba nti balian enyumba ssatu zokka eza basawo mu ma gombolola 10 agakola district. Azalwa agamba nti kino kivaako abasawo okunoonya gyebapangisa ekibakaluubiriza bwebatuuka okukola egyaabwe. Abasinga bava ngendo mpavu era ng’oluusi batendewalirwa […]\nOkulonda okujjuza ekifo ky’omukyala owe Butalejja kugenda mu maaso wakati mu katemba. Abantu abamu tebasanze mannya gaabwe ku nkalala omuli ne taata w’omu ku besimbyeewo, Betty Hamba. Jull Higenyi akedde kulonda nga balala kyokak nga bakamutemye nga bw’atasobola kulonda olw’ensonga nti erinnye teriri ku lukalala. […]\nE Makerere kwekalakaasa\nAbayizi e Makerere basazeewo okweyiwa ku nguudo beekalakaase olw’engeri gyebasasulamu fiizi. Ettendekero ligamba nti omuyizi alina okusasula ebitundu 60% ku kikumi eza fiizi,abayizi kyebawakanya. Bano nga bakutte ebipande kko n’ematabi g’emiti obwedda bayita ku nguudo z’omu university ne mu bisulo okulaga obutali bumativu. Wabula omwogezi […]\nPoliisi egaanye okujja emisango ku balwanyisa enguzi abakwatiddwa\nPoliisi esimbye nakakongo n’egaana okujja emisango ku balwanyisa enguzi abakwatiddwa olunaku lwajjo. Bano ababadde batambulira mu kisinde kya balaza enzirugavu bakwatiddwa olunaku lwajjo nebaggulwaako emisnago egyekuusa ku kukuma mu bantu omuliro. Olwaleero poliisi esisisinkanye abantu bano kyokka n’egaana ebyokubajjako emisango. Amyuka akulira poliisi, Martin Ochola […]\n« First‹ Previous11641165116611671168


Viewing 15 posts - 1 through 15 (of 779 total)\nJune 1, 2014 at 11:18 pm in reply to: Empandiika y’Oluganda #28096\nJune 1, 2014 at 11:16 pm in reply to: Empandiika y’Oluganda #28095\nDecember 4, 2013 at 5:31 am in reply to: HEALTHY TIP #28066\nDecember 4, 2013 at 4:51 am in reply to: Bayimbi ba kyeejo naye basanyusa #28065\nTukungubage by Ssebabi\nDecember 4, 2013 at 4:40 am in reply to: Bayimbi ba kyeejo naye basanyusa #28064\nSinga Abantu Basooka nebebuuza Abaganda ekyabalesaawo entobazzi obutazizimbamu kwaali kuwa mazzi wakukunganira.\nAgo agatigomya abantu gattako nokuddamu okugogola emyaala so si kuyiwa ttaka mu ntobazzi oli nalowooza nti ye azimbye amazzi gesalire amagezi gyeganalaga\nDecember 4, 2013 at 4:08 am in reply to: Bayimbi ba kyeejo naye basanyusa #28063\nNdeka Mpakase by Mulindwa Vumbi NE Madinah Nakiwala\nJuly 23, 2012 at 4:43 am in reply to: The Greatest Sermon Ever Preached? (Luke 4:21) #28030\nBwosoma ebintu ebiri mu Bible biringa oli eyamala okujja mu Buganda nagiwandiika\nMukama Katonda sasira abenda ya Nakalaama abatanategeera nti esuubi riri mu mikono gyo gyokka kasita banakuyingiza mumitima gyaabwe atenga sikumala kusasula sente bafune omuntu owokusatu okutusaayo okukowoola ne miranga gyaabwe, tebajja kukutula njegere buli muntu ssekinoomu alina kwegayirira kululwe nga bweyatondebwa nokusaba okusonyiyibwa noluvannyuma eddoboozi eryobwetowaze neliryooka lyegatta wamu kubanga amalala amangi agayingiddewo nokuvulubanira ebyensi kungi ddala. Buli kubonabona okuli mu Bible kulinga okulabula Buganda bweeri.\nJuly 23, 2012 at 4:28 am in reply to: Omuganda n’Olubugo #28029\nAbaganda okuva edda nga bassa mu butonde bwaabwe ekitiibwa kwekubulabirira kubanga nabwo bwabanga bubalabirira\nJuly 23, 2012 at 4:13 am in reply to: Omuganda n’Olubugo #28028\nGellard Kabuye omusiizi we bifananyi ku mbugo\nJuly 20, 2012 at 2:11 pm in reply to: Emipiira Gy’ebika By’A baganda #28023\nNakivubo waakuwuuma Enkya ku lwomukaaga\nEkisaawe kya Nakivubo War Memorial kyakuwuuma enkya ku lwomukaaga,\nNnamuswa Fredrick Ronald Muwenda Mutebi II, bw’anaaba aggulawo emipiira gy’ebika by’Abaganda egyomulundi ogwa 39.\nEmpaka zino zaatandikibwawo mu 1950 ng’ekika ky’embogo kye kyasooka okuwangula engabo eno.\nOlunaku lw’enkya bazzukulu ba Mugema ab’Enkima abaakawangula engabo eno emirundi ebiri, bagenda kuba bakwekwetuka ne bazzukulu ba Kasujja ab’Engeye abaakawangula engabo eno emirundi esatu mu mupiira ogusuubirwa okuyumirwa abaagazi b’endiba mu Uganda.\nKu ludda lw’ekika ky’Enkima, agitendeka Shafik Bisaso ategeezezza nti newankubadde enkya tagenda kubeera na muyizzitasubwa we, Robert Ssentongo ali ne URA mu mpaka za CECAFA Kagame Club Championship e Tanzania, mugumu nti abazannyi abaliwo bajja kusobola okumufunira obuwanguzi mu maaso ga Beene.\nEbika 42 bye byamaze okukakasa nga bwe bigenda okwetaba mu mpaka z’omulundi guno. Engabo eno, ekika ky’Emmamba Gabunga kye kigirina ng’omwaka oguwedde ku luzannya olwakamalirizo kyawangula ekika ky’Embogo, ggoolo 11-10 mu kakodyo k’okusimula obunnya nga mu ddakiika 90 gwaggweera mu maliri nga teri alengedde katimba ka munne.\nEnkima Vs Engeye\nOmupiira gutandika ssaawa 10 ez’olwegguulo.\nOkuyingira 3,000/= eza Uganda.\nEbika ebizze biwangula engabo eno okuva empaka zino lwe zaatandikibwawo;\n1961 Balangira ne Kkobe (baagigabana)\n2011 Mmamba Gabunga\nJuly 20, 2012 at 1:52 pm in reply to: Ate Kati Batandise Kutemula Abasubuzi Abaganda? #28022\nJuly 20, 2012 at 1:34 pm in reply to: Abakyaala Nga temukyafumba??!! #28021\nEkyo ekinyeebwa ekijjudde buli kizaamu omusaayi kyewali olowozezza kiri awo kirinze kukiba ddigobe nakwebaza eyafumba\nJuly 20, 2012 at 1:28 pm in reply to: Abakyaala Nga temukyafumba??!! #28020\nAni akugambye nti tetukyafumba nze nkuyise ku kyemisana ne kyeggulo enva zigya lwaazo\nJuly 1, 2012 at 3:21 am in reply to: UGANDA MONITOR’S YOGA ADHOLA IS BRAIN DEAD #27969\nJuly 1, 2012 at 3:13 am in reply to: Mmengo eneddamu okulanga ttenda y’okuzimba Amasiro #27968


June 2017 – Page 2 rnrnrnrnrn\nAMATIKKIRA GA BEENE: Olukiiko Oluteesiteesi Lulambudde Emirimu Egikolebwa E Buweekula\nEnteekateeka z’Amatikkira ga Nnyinimu zitandise okukwata kati ng’enjogera y’ennaku zino bweri.Olukiiko oluteesiteesi lukola butaweera okulaba ng’emikolo gyonna gigenda bulungi.\nALLEN KAGINA: Enteekateeka Z’okuzimba Oluguudo Lw’e Busia Zigenda Kuddamu\nGavumenti egumizza nga bwewataliwo muntu yenna agenda kutaataaganyizibwa mu nteekateeka ey’okuzimba oluguudo oluva e Mayuge okudda e Busia. Akulira ekitongole ekivunaanyizibwa ku nguudo mu ggwanga Allen Kagina yategezezza bwati bwabadde alambula enteekateeka eno wetuuse.\nOKUKOLA ENGUUDO: Kkampuni Ya Dott Services Egenda Kuddamu Okukola Enguudo\nSsaabawolereza wa gavumenti azeemu okukiriza kampuuni ya dott services okukkakalabye emirimu gyaayo oluvanyuma lw’omukulembeze weggwanga okulagira nti bajjira bayimirira nga bwebabanonyerezaako. Omukwanaganya wemirimu mu kkampuni eno Robert Kazoora agamba nti waliwo olukwe lwokuboononaeri omukulembeze weggwanga naddala abo bebavuganya nabo\nSIPIIKA WA BUGANDA: Abantu Balina Okwegatta Basobole Okuwangula\nOmukubiriza w’olukiiko lwa Buganda OWEK. NELSON KAWALYA awadde abalina obukolero obutono amagezi okwegatta ku PEWOSA bongere ku nfuna yaabwe wamu nokumanyika. Ono olwaleero asiibye mu mwoleso gwa CBS PEWOSA e Wankulukuku.\nEMIRIMU GY’EBYEMIKONO: Sipiika Kadaga Atongozza Ettendekero Lya Bamakanika\nAte Sipiika wa palamenti, Rebeca Alitwala Kadaga asabye minisitule y’ebyenjigiriza eyongere okukkattiriza amasomo g’ebyemikono okuviira ddala wansi mu Pulayimale. Kadaga bino abyogeredde Kamuli bwabadde atongoza ettendekero ly’ebyemikono.\nOKUKOLA BULUNGIBWANSI: Abatuuze B’e Makindye Basabiddwa Okufissaayo Akadde Okukola\nAbantu basabiddwa okufissangayo akadde benyigire mu nteekateeka ya Bulungibwansi eyatongozebwa obwakabaka n’ekitongole kya KCCA. Olwaleero abantu b’e Makindye bakedde kulongoosa bitundu byabwe\nUGANDA ETAAMYE: Ewuttudde Botswana Mu Mpaka Z’africa Ez’okubaka\nTtiimu ya Uganda ey’okubaka etandise bulungi empaka za Africa Netball Champions eziyindira e Lugogo bwekubye Botswana obugoba 72 ku 29. Omuzanyi Peace Proscovia yasinze okusutta obugoba obungi nga ateebye 37.\nOKULONDA KWA FUFA: Owek. Nakiwala Kiyingi Alondeddwa Ku Lukiiko Lwa Fufa\nKiraabu z’ekibinja kya babinywera zironde omukiise wazo ku lukiiko lwa FUFA. Obululu bugenze okuggwa nga Minisita omubeezi ow’Abaana n’Abavubuka, Florence Nakiwala Kiyingi ku kifo awangudde Diana Nyago.\nKatikkiro Alambudde John Ssebaana Kizito Alabudde Ababika Abatannafa Ku Mitimbagano\nby Pat Robert Larubi - June 23, 2017 June 25, 2017\nKatikkiro wa Buganda Charles Peter Mayiga agugumbudde abakozesa omutimbagano okujweteka ebitaliiko mutwe na magulu kyagambye nti bagendereramu kuwabya bantu. Okwogera bino Kamalabyonna abadde akyadde mu ddwaliro e Nakasero okulambula eyaliko Ssenkaggale wa DP, Owek. John Ssebaana Kizito.\nOmuliro Guzzeemu Okwokya Mu Kisenyi Abasuubuzi Bafiiriddwa Bya Buwanana\nPoliisi etandise okunoonyereza ku kiviiriddeko omuliro ogusaanyizzaawo obuyumba obuwera ku okusirikka n’emaali y’abantu.


Eiktundu Ekyekkumi Nebisatu\nOKWEYAMBISA EMYOYO GYABAGALWA BAKATONDA\nMazmia okweyambisa ab’agalwa bakatonda oba okubasaba obuyambi – oluvanyuma lw’okufa kwaabwe nokubulawo okuva mubulamu buno obwokunsi, - eri emu kunsonga enkulu ezikwaata kukusaba abagalwa bakatonda obuyambi, era tewali njawulo wakati w’okubeera nga oyita mukusaba busabi oba kwagala kyamagero.\nEkivaako ensonga eno okubeera enkulu okusinga esoose, kwekubeera nga abasiramu ebiseera bino tebalina Nabbi wadde Imam gwebalabako balyoke bamusabe obuyambi nga bamulaba,() nolwekyo, kyebava beyambisa emyoyo gyaabwe emitukuvu.\nKale okusinziira kw’ebyo, kyetuva tugamba nti ensonga eno esinga egisoose.\nOwange ggwe omusomi, okunoonyereza kunsonga eyo, kuyimiridde kukumala kwogera kubintu bina olyoke otegeere obutuufu bwokweyambisa emyoyo emitukuvu.\nEbintu ebyo ebina byebino:\n1- okusigala kwomwoyo oluvanyuma lwokufa.\n2- Obukakafu bwomuntu, gwemwoyogwe.\n3- Okukwaatagana nensi yemyoyo, kisoboka.\n4- Hadith entuufu ezayogerwa n’abogezi baazo, eziraga obutuufu bwokweyambisa abagalwa bakatonda, era nti enkola yabasiramu okuva edda yali etambulira kunkola eyo.\n1- Okufa kw’omuntu tekitegeeza kuzikirirakwe.\nMazima Qur’an eyekitiibwa etegeeza – nobwanjulukufu – nti okufa siyenkomerero yobulamubwe, wabula kubeera kujjulukuka kugenda mubulamu bulala obupya, era bw’amala okufa ayingira munsi empya eyekitiibwa eyawaggulu okusingako eno gyetulabako.\nBuli yenna akakasa nti okufa kuzikirira era kuggwawo, nti era talina buwufu bwonna bwaleka okujjako omubiri ogutaliimu mw’oyo, oluvanyuma omubiri – oluvanyuma lwakaseera – negufuuka ettaka, mubutuufu abeera mugoberezi w’abo abatakkiriza ebyo ebiri emabega webyobutonde.\nAbantu abalina endowooza eyo, batwaala obulamu nti sikintu kirala wabula kwekukola kwebiyungo byomubiri era bweguba gumaze okuggwamu okwookya kwaagwo, nebiyungo byaagwo nebisirika, olwo nga obulamu buyimirira, nga omubiri gwekwaata era nga gufuuka ekitagasa.\nEra banannyini ndowooza eyo, bagenda mumaaso nga bagamba, nti omw’oyo, kwekuwulira kwomubiri nobuwufu bwaagwo era bwegumala okubulwa okuwulira n’obuwufu bwaagwo, nebyomutima biba biwedde era nga bikomye kubanga gugoberera mubiri.\nNolwensonga eyo, abantu abo, kyebava tebakkiriza kubeerawo kwankomerero eyitibwa ensi yemy’oyo.\nBanannyini ndowooza eyo, bagyijja kw’abo abakkiririza mw’ebyo byokka byebalabako, kubanga bagamba nti omuntu alinga machine – oba nga emmotoka – eyayungibwa okuva mubitundu ebyenjawulo, era ebiyungo ebyo bwebimala okwegatta awamu, bivaamu amaanyi gokulowooza nokulaba okwobwongo, kale ebiyungo ebyo bwebifuna obuzibu, obuwufu bwebirowoozo buggwawo, n’obulamu nabwo nebuzikirira.\nAbasomi bafalisafa abakenkufu, nabamanyi abeddiini, basangulirawoddala endowooza z’abo abakkiririza mwebyo byebalabako byokka ezikwaata kumwoyo, era bagamba nti omuntu alina – okwongera kundabika eyokungulu kwomubirigwe – ekintu ekyomuwendo nga era yensibuko yomuntu, erinnya lyaakyo, kiyitibwa mwoyo. Omwoyo ogwo, gubeera nomubiri, ate oluvanyuma negwawukana nagwo, negugenda munsi endala (Barizakh) mwegufunira omubiri omuweweevu.\nMazima okwogera kukusigalawo kwomwoyo oluvanyuma lwokufa, kyetagisa kitabo kiramba ekyeyawulidde, era tekisoboka kwogera kunsonga eyo kubupapula buno kubanga Aya zaQur’an, nebyokwesembesa okuva mufalisafa nobumanyirivu bw’abo abakenkuka mubyemyoyo, byonna biraga okusigalawo kwomwoyo gwomuntu oluvanyuma lwokufa. Zino zezimu mu Aya zaQur’an ezikakasa okusigalawo kwomwoyo oluvanyuma lwokufa.\nOkwogera kwaQur’an kukusigalawo kwemyoyo.\nMazima Aya zaQur’an ziraga nti omwoyo gusigalawo oluvanyuma lwomubiri, naye tujja kuyita mubufunze:\n(i) “Era temugamba nti abo abatiddwa mukkobo lyakatonda bafu, wabula balamu naye temumanyi” ()\n(ii) “Temulowooza nti abo abaafiira mukkubo lyakatonda bafu, wabula balamu eri omulezi waabwe bagabirirwa”.\n“Basanyufu olwebyo katonda byeyabawa mubirungibye era basanyuka nebaganda baabwe abatannaba kubasisinkana”.\n“Basanyuka nekyengera okuva ewakatonda nebirungi”.()\n(iii) “Nze nzikirizza omulezi wammwe, kale mumpulirize, Yagambibwa nti yingira ejjana, n’agamba: nga ekibiina kyange zikisanze, singa bamanyi omulezi wange kweyasinziira okunsonyiwa, era nanteeka mubomujjana abagulumizibwa”.()\nEkigendererwa mujjana gyeyalagirwa okuyingiramu, yejjana eya “Barizakh”() Sossi eyenkomerero, kulwekigambo kya Allah “Nga ekibiina kyange zikisanze, singa bamanyi omulezi wange kweyasinziira okunsonyiwa era nanteeka mubomujjana”.()\nOkwegomba ab’ekibiinaakye okutegeera ekifo ky’alimu kiba tekikwaatagana nansi yankomerero egenda “Okwatukiramu ebyaama”, abantu bajjibweko ebibikko kumaaso ggabwe, era embeera zabantu tezigenda kwekweko kubalala, wabula kikwaatagana nabulamu bwansi abantu mwebawangaliramu nga tebamanyi biki ebiri mubarizakh. Ekyo Qur’an kyeyogerako.\nNokwongera kwebyo, ... Aya endala eddirira, eraga nti ekibiina kyomusajja oyo, kyazikirizibwa nokubwatuka okw’ava muggulu, era kyagamba:\n(iv) “Era tetwassa kukibiinaakye oluvanyumalwe malayika yonna okuva muggulu, era tetwaali baakussa. Terwaali okujjako lwaali lubwaatuka lumu, kale, baagenda okulaba, nga bonna bafu”.()\nMu Aya ezo ebbiri tufunamu nti ekibiina kyomusajja – oyo eyayingira ejjana – kyaali kiwangalira mubulamu buno, okufa nekubajjira kibwatukira, kale ejjana eno sindala, wabula yeyobulamu bwa Barizakh(Entaana).\n(v) “Bajja kulagibwanga omuliro ebiseera byokumakya nolweggulo, ate enkomerero bweriyimirirawo, abantu ba Falaawo (Fir-aun) bajja kuyingizibwa ebibonerezo ebisinga obukambwe”.()\nBwetuba twetegerezza, Aya ezo ebbiri, kyeyoleka bulungi nti abantu ba Falaawo bali mu “Barizakh” kubanga bajja kwolesebwa eri omuliro kumakya nolweggulo okutuusa olunaku lwenkomerero, ate olwo bayingizibwe mubibonerezo ebisingawo.\nSinga sikigambakye “nolunaku enkomerero lwegenda okuyimirirawo”, ekigendererwa tekyalifunyise mu Aya, naye kiraga nti ebisooka olunaku olwo byonna byamu “Barizakh”.\nNokwongera kwekyo, ebigambo “kumakya nolweggulo” biraga nti ekigendererwa sirunaku lwankomerero kubanga lwo terulina kumakya wadde olweggulo.\nOwange ggwe omusomi owekitiibwa, ebikwaata kubulamu bwomuntu oluvanyuma lwokufa, tujja kubikomya awo mubufunze, ate kati katwogere kunsonga eyokubiiri:\n2- Obukakafu bwomuntu gwemwoyogwe.\nOmuntu, muntandikwa, ayungibwa okuva mubintu bibiri, omwoyo nomubiri, naye obukakafu bwomuntu gwe mwoyogwe ogubeera awamu nomubirigwe.\nMukiseera kino, tetugenda kwesembesa bigambo byabasomi ba Falisafa wobusiramu wadde owaba Yonaani, wabula tugenda kwesigamira kukitabo kyakatonda ekitaliimu kubuusabuusa kwonna.\nBwetwetegereza Aya ezogera kumuntu, kitweyolekera bulungi nti mazima obukakafu bwomuntu gwemwoyogwe, nga Aya eno:\n“Bagambe: egenda kubakwaata malayika yokufa, eyabawebwaako obuvunanyizibwa, noluvanyuma, muzukizibwe eri omulezi wammwe”.()\nMazima ekigambo “tawaffa” tekitegeeza kufa – nga bwekimanyiddwa – wabula kitegeeza kukwaata. Kale ekigambo “Yatawaffakum”, kitegeeza: abakwaata. Enjogera eyo ntuufu kubanga omwoyo bwebukakafu bw’omuntu era gwegukwaatibwa.()\nSinga omwoyo kitundu mubuntu bwomuntu, ate omubiri nga kitundu kyakubiri, enjogera eyo ebeera yakungulu kubanga ekikakasibwa, kwekubeera nga Malayiko yokufa ekwaatako ekitundu ekimu – omwoyo – ate ekitundu ekyokubiri – omubiri – nekisigalawo kunsi, noluvanyuma, negutwalibwa muntaana era nga tegulina nkwaatagana na Malayika yakufa.\nOwange ggwe omusomi owekitiibwa, Aya ezogera kumwoyo nekifo kyaagwo mumuntu, nyinji naye twogeddeko emu yokka nga ekyokulabirako.\nEnsonga esooka gyetwogeddeko “Okusigala kwomwoyo oluvanyuma lwokufa”, etulaga bulungi nti omwoyo bwebukakafu bwomuntu era yensibuko yobujjuvu b’womutima nga omubiri bweguli mukifo kyekibikko ekibikka omwoyo.\nEra Qur’an tetwaala kufa nti kwekuzikirira kwomuntu nenkomerero yobulamubwe, wabula ekakasa nti – okusingiraddala ba Shuhada nabalongoofu, nabajeemu nabo – balina obulamu obulala oluberyeberye lw’olunaku lwenkomerero, era obulamu obwo bulimu essanyu n’okusanyusibwa oba okubonerezwa.\nObukakafu bw’omuntu bwebubeera nga buli mumubirigwe, tewali kubuusabuusa, omubirigwe gujja kuvunda, oluvanyuma olwennaku ntononyo nga amaze okufa nokuziikibwa era gufuuke ebintu ebirala. Kale obulamu bwabarizakh buba buliwa, embeera bwebeera nga bweetyo bweeri?!!\n3- Okukwaatagana nensi yemyooyo.\nAbaffe kisoboka okukwaatagana nensi yemyoyo?\nOkuddamu: Yyee, kisoboka bulungi nyo era tugenda kwesembesa Qur’an eyekitiibwa nebirala okuva mukumanya.\nOkukakasa okusigalawo kwomwoyo ogutaliiko mubiri, tekiyinza kumala kukwesembesa kubutuufu bwokujeyambisa. Okujjako nga tumaze okwekakasa nti kisoboka okukwaatagana wakati waajo newakati wensi eno gyetuliko (Dunia).\nQur’an ekakasa nti kisoboka okukwaatagana, era ky’aliwokko.\n(a) Nabbi Swaaleh (a.s) yayogera eri emyoyo gyabekibiinakye. Allah owekitiibwa agamba:\n“Oluvanyuma, nebasala engamiya, era nebasussa ekigero mukujemera omulezi waabwe, nebagamba: Owange ggwe Swaleh, tutuseeko ebyo byotulaganyisa bwobeera nga oli mubatume”.\n“Nebazikirira nolubwaatuka, nebabukeesa mubitundu byaabwe nga bafu”\n“N’abakukuba amabega, n’agamba: abange mmwe abekibiina kyange, mazima nabatuusaako obubaka bwomulezi wange, nembabuulirira naye mmwe temwagala babuulirize”.()\nWetegereze Aya ezo:\nAya esooka eraga nti bwebaali bakyaali abalamu, baasaba Swaleh abeera nga abatuusako ebibonerozo byakatonda byeyabalagaanyisa.\nAya eyokubiri, eraga okukka kwebibonerezo kubo n’okufa kwaabwe bonna.\nAya eyokusatu, eraga ebigambo bya Nabbi Swaleh (a.s) oluvanyuma olw’okufa n’okuzikirira kwaabwe kubanga yasaalirwa olwobuddiro bwaabwe obubi bweberondera bennyini, n’abagamba: “abange mmwe abekibiina kyange, nabatusaako obubaka bwomulezi wange, nembabuulirira, naye nga temwagala babuulirize”.\nNebiraga nti Nabbi Swaleh yayogera eri abekibiinakye nga bamaze okufa:\n(i) Enteekateeka ya Aya nenkwatagana yaazo nga bwetumaze okikirazaako.\n(ii) Ennyukuta ya “F” mukigambo “Fatawalla” ekiraga okuliranyisa, era kyajja oluvanyuma lwekigambo: “Nebabukeesa mubitundu byaabwe nga bafu”. Ekyo kiraga nti okwogera kwa Nabbi Swaleh kwajja luvanyuma lwakukka kwabibonerezo. Ate nekitegeerekeka okuva mukigambo kya Allah: “Naye mmwe temwagala babuulirize”, nti abantu abo baali bawakanyi era nga bononefu kubanga nemyoyo gyaabwe gyaali mijeemu nga tejikkiriza kugibuulirira.\n(b) Nabbi Shu-aib (a.s) yayogera eri abantu abekibiinaakye.\n“Nebazikirizibwa nolubwatukira, nebabukeesa nga mumayu-mba gaabwe bafu”.\n“Abo abaalimbisa Shu-aib, baali nga abatawangaddeeko n’akatono, abo abaalimbisa Shu-aib, bebaafafaganirwa”\n“Oluvanyuma, n’abakuba amabega (n’aberabira oluvanyuma olwokukka kwebibonerezo), n’abagamba: abange mwe abekibiina kyange, nabatusaako obubaka bwomulezi wange, era nembabuulirira. Kale nakuwalira ntya abantu abakafiiri”.()\nEbikwaata ku Aya ezo, bifananako n’ebyo ebikwaata ku Aya zaNabbi Swaleh (a.s).\n(c) Nabi Muhamad (s.a.w) awamu nebaNnabbi.\n“Era buuza abo betwatuma oluberyeberyerwo mubabaka baffe, abaffe waliwo bakatonda abalala betwatekawo mukifo kyomusasizi abesinzibwa”.()\nAya eyo eraga nti kisobokera Nabbi (s.a.w) okubeera munsi endala – eyobutonde – okukwaatagana nebaNabbi abawangalira munsi endala alyoke akakase abagatta kukatonda ebintu ebirala nti Banabbi bonna – era mubuli mulembe – baali bakowoola abantu okudda eri katonda omu – okumwawula nokumwesinza.\n(d) Emirembe Qur’an gyetuusa kuBanabbi.\nMazima Qur’an eyekitiibwa ewa Banabbi emirembe mubifo ebiwerako, era tewali kubuusabuusa, Salaam gy’ewa Banabbi siyakungulu, wabula mirembe gyennyini, era kiramuso kyaddala ky’etuusa kuBanabbi bakatonda nababakabe.\nOmuntu yenna bwavvuunula Qur’an enzivuunula empewufu, eyokungulu, kiretera enjogera zaQur’an okubeera n’amakulu amawewufu.\nAbo abakkiririza mw’ebyo byebalabako byokka, - abatakkiriza kubeerayo kwamwoyo naby’amadiini – batumira abakulembeze baabwe emirembe nebiramuso nga bakozesa enjogera ezokungulu.\nNolwekyo, ffe abasiramu, abalina enzikiriza entuufu kubikwaata kumwoyo, tetusaana kuvvuunula Qur’an mungeri eyomuzanyo, era nga bwetugamba, nti ebiramuso bya Qur’an – n’ebyo byetwogera ekiro n’emisana – tebirina njawulo ery’awo wabula biringa ebiramuso ebyabulijjo.\nTunuulira engeri Qur’an gyewerezaamu ebiramuso nemirembe eri Banabbi (a.s):\n1- “Emirembe gyibeere ku Nooh mubitonde”.\n2- “Emirembe gyibeere ku Ibrahim”.\n3- “Emirembe gyibeere ku Musa ne Haroon”.\n4- “Emirembe gyibeere ku Al Yasin”.\n5- “Emirembe gyibeere ku kubatume”.()\n(e) Okuwa Nabbi Salaam kunkomerero yeswala.\nMazima abasiramu bonna munsi – awamu nokwawukana kwaabwe mumatabi geddiini – batuusa Salaam zaabwe kumubaka wakatonda (s.a.w) muswala kunkomerero y’ayo, nga bagamba: “Emirembe gyibeere gy’oli, owange ggwe Nabbi, n’okusasira kwakatonda, nemikisaje”.\nShafi-e, n’abalala, baagamba nti kikakafu okutoola salaam eyo oluvanyuma lwa tashahhud, ate abalala nebagamba nti kiri “Mustahab” – kyagalibwa Naye nga bonna begatta kukubeera nga Nabbi (s.a.w) yabayigiriza salaam era sunna yaNabbi (s.a.w) nyweevu tevaawo – mubulamuubwe n’oluvanyuma lwokufaakwe.\nKyetwebuuza kiri nti: Enkolagana yaffe neNabbi (s.a.w) bwebeera nga yakutukawo oluvanyuma lw’okufaakwe, makuluki agali mukumukubiranga Salaam buli lunaku?!\nKyayogerwa okuva kumubaka wakatonda (s.a.w) nti yagamba: “Omuntu bwansaalirako nga ali ewali entaana yange muwulira, ate oyo aba ansaaliddeko nga ali wala, antusibwaako”.()\nEbyo, twabyogerako mubujjuvu mukitabo ekyeyawulidde bwetwaali twogera kukukwaatagana nemyoyo munsi endala, era Aya nyinji ezikwaata kunsonga eyo zetwaleeta.\nWano, tujja kuleetayo Aya ntonotono olwobutawanvuya nyo.\nEbyokulabirako, ebikwaata kukwogera nemyoyo:\n1- Byayogerwa okuva kuNabbi(s.a.w), yayimiriro kuluzzi lwe “Badir” n’agamba ba Mushirikiina abaali bamaze okuttibwa nebasuulibwa muluzzi olwo:\n“Mwaali miriraano mibi eri omubaka wakatonda mwamufulumya okuva mumakaage, era nemumugoba, oluvanyuma mwamweku-nganyiza, nemumulwanyisa, mazima nze nsanze ebyo omulezi wange byeyadaganyisa nga byamazima”.\nOmusajja n’amugamba: owange ggwe omubaka wakatonda lwaaki oyogera n’abantu abafu?\nNabbi (s.a.w) n’agamba:\n“Ndayidde katonda, ggwe tobasinga kuwulira, teri kaseera wakati waabwe newakati wabamalayika okubabonereza nebyuuma, okujjako amanguddala nga n’akabaleka”.()\n2- Byayogerwa nti Imam, omukulembeze Wabakkiriza – Ali bn Abitwalib (a.s) yebagala ensoloye oluvanyuma lwolutalo (Haribul Jamal) e Baswira, n’atandika okutambula mw’abo abatiddwa, okutuusa bweyatuuka ku Ka-ab bn Suur – yali Qadh we Baswira okuviiraddala munnaku za Umar nemuza Uthman, effitina bwemala okugwa muBaswira, yavaamu n’agenda okulwanyisa omusika womubaka wakatonda, Imam womulembegwe, era yagenda n’abantube, nezadderye, bonna nebattibwa – n’ayimirira waali (a.s) nga ali wakati mw’abo abattibwa.\nImam ali n’agamba abo abaaliwo:\n“Mutuuze ka-ab bn Suur”\nNebamutuuza, abantu babiri nebamukwatirira, oluvanyuma, Imam n’agamba:\n“Owange ggwe k-ab bn Suur, nze maze okusanga katonda wange kyeyandaganyisa nga ky’amazima, naye, naawe osanze katondawo nga kyeyakulaganyisa kyamazima”?!\noluvanyuma, Imam n’agamba:\nNatambulako katono, n’atuuka ku Twaliha bn Abdullah, n’agamba:\nNebamutuuza, oluvanyuma n’agamba:\n“Owange ggwe Twaliha, nze nsanze katonda wange kyeyandaganyisa nga kyamazima, abaffe, naawe osanze katondawo kyeyakulaganyisa nga kyamazima”?!\nOluvanyuma, Imam n’agamba: “mwebwase Twaliha”\n“Owange ggwe omukulembeze wabakkiriza, bigamboki ebyo byogambye abafu ababiri abatakuwulira”?!\n“Owange ggwe omusajja, mazima bawulidde ebigambo byange, nga bwebaawulira abo abaali kuluzzi lwe Badir ebigambo by’omubaka wakatonda”.()\nMubufunze, bino byebivudde mukunonyereza:\n(i) Tukakasizza nti okufa siyenkomerero y’obulamu era sikwekuzikirira kw’omuntu, wabula omuntu ayitiramu buyitizi n’agenda munsi endala.\n(ii) Nga bwetwakakasa nti obukakafu bw’omuntu gwemwoyogwe, naye omubiri sikirala wabula gulinga lugoye, gubikka bubissi mw’oyo. Era okusigalawo kwomw’oyo, kwekusigalawo kwekitiibwa ky’omuntu nobujjuvu bw’omuntu – nga ojjeko obusobozi obulala obulabika obugwaawo nokugenda kwomubiri.\nKale okusinziira kwebyo, ... omutima gw’omuntu nomwoyogwe bwegiba nga gyirina obusobozi obusaba nokukola emirimo egyewuunyisa – mukiseera kyobulamu – kiba kiraga nti omwoyogwe gusigala gulina obusobozi obukola emirimo egyo gyonna kulwobuyinza bwakatonda oluvanyuma lw’okufa kw’omuntu.\n(iii) Era tukakasizza obusobozi obwokukwaatagana nensi endala, era emyoyo gyisobola okuwulira ebigambo byaffe byetugyigamba, nga tewali njawulo wakati wokubeera nga emyoyo egyo gyabakkiriza oba gyabakafiiri nga bwetumaze okukyogerako mubyafaayo bya Qur’an nebya tarekh.\nKale nno, oluvanyuma olwokutegeera ensonga ezo essatu, kiba kitumala bulungi okukakasa nti mzaima abagalwa bakatonda owekitiibwa bawulira ebigambo byaffe. Era katonda bw’aba abakkirizza, basobola okutwanukula.\nMpozzi ekyebuuzibwa, abaffe kisaana – mumateeka – okwogera nemyoyo gyabagalwa bakatonda n’okugyeyambisa?\nOkwanukula kujja munsonga eyokuna Inshallah.\n4- Abasiraamu okusaba okumalirwa ebyetaago okuva eri emyoyo emitukuvu.\nMzaima Ibn Taimiyya n’abagoberezibe baapapa mukulamula kwaabwe nebawakanya okubeera nga baswahaaba n’abaabaddirira baasabako ekyetaago okuva eri Nabbi (s.a.w) era bagamba:\n“Era teberangayokko n’omu mw’abo abaasooka mubusiramu – mumirembe jaba swahaaba wadde ej’abo abaabaddirira oba abomulembe ogwokusatu – baatwaalanga okusaalira awali entaana zabaNabbi n’okusomerawo edduwa nti kyekisinga obulungi, era nebatuuka n’okubasaba, ne babasaba n’obuyambi – kababeere mubifo ebirala oba awali entaana zaabwe”.()\nObeera oly’awo omuntu atamanyi byafaayo byabaswahaaba neby’abo abaabaddirira, ayinza okukkiriza ebigambo nga ebyo era n’alowooza nti bituufu, naye, mulutemya lweriiso asobola okulaba obukyaamu bwebigambo ebyo nobujweeteke bwabyo singa ageza natunulako mubyafaayo, yye kennyini neyesomera tawassul yabaswahaaba n’abalala gyebaakolanga kuNabbi (s.a.w) n’okumusaba obuyambi, nga bwebiri mubyokulabirako:\n1- Abantu baafuna ekyeeya kumulembe gwa Umar bn khatab, omusajja najja eri entaana ya Nabbi (s.a.w) n’agamba: owange ggwe omubaka wakatonda, saba katonda okunywesebwa kwekibiinakyo kubanga mazima bazikiridde. Nabbi (s.a.w) n’amujjira mutulo, n’amugamba: genda eri Umar, omukubire Salaam, omubuulire nti mazima bajja kunywesebwa”.()\nOluvanyuma, Samuhoode – oluvanyuma olwokwogera ekyafaayo ekyo – agamba:\n“Kyetwesembesa okuva mukyafaayo ekyo, kwekusaba Nabbi asabe okunywesebwa – okuva eri katonda – nga ali mubulamu bwomuntaana (Barizakh), era okusabakwe katonda, nga ali mumbeera eno, tekigaanibwa, era okumanyakwe okw’ekibuuzo eky’oyo amubuuzizza, nakwo kwayogerwa, Nolwekyo, tekiziyizibwa kumusaba kunywesebwa, nebirala nga bweyali kunsi”. ()\n2- Samuhoode agamba, okuva ku Alhafidh Abi Abdillah, Muhamad bn Musa bn Nu-uman, nga eva ku Imam Ali – omukulembeze wabakkiriza (a.s):\n“Mazima munnamalungu yajja eMadiina oluvanyuma lwennaku ssatu okuva kukuziikibwa kwa Nabbi (s.a.w), neyekasuka kuntaana yaNabbi, neyeeyiira ettaka kumutweegwe, n’agamba: “Owange ggwe Omubaka wakatonda, watugamba, netuwulira ebigambobyo, wawuliriza okuva eri katonda owekitiibwa, ebyo byetwakuwulirako, era nemwebyo ebyakussibwaako, mwemuli:\n“Singa bbo, mukiseera kyeberyazamanyirizaamu emitima gyaabwe, baakujjira, nebasaba katonda okubasonyiwa. N’omubaka naye nabasabira okubasonyiwa, balisanze katonda nga musonyiyi era musaasizi”(), naye nze neryazamaanya omutima gwange, kale kwekukujjira onsabire katonda ansonyiwe”. ()\nOwange ggwe omusomi owekitiibwa, samuhoode, anyonyola ebyaffayo nebyagwaawo bingi mukitabokye, wafa-ul wafa, omulyango ogwomunaana, ebiraga nti enkola eyo yaliwo mubasiramu kuvadda – eyokusaba Nabbi (sa..w) okuyamibwa. Era agamba nti Imam Muhamad bn Nu-uman yatuuka n’okuwandiika ekitabo kiramba ekitwaata kunsonga eyo wansi womutwe: “Misbaah dhalam fil mustaghithiina bikhairi Anam”.\n3- Muhamad bn Alkandar agamba:\n“Omusajja yateresa taata wange dinar kinaana, n’agenda muJihad, oluvanyuma olwokugamba taata nti bw’oba ofunye ekyetaago, ozikozesa okutuusa lwennakomawo, abantu nebafuna obuzibu obwokwewanika kwebbeeyi yebintu, taata n’akozesa dinar, Bwamala okuzikozesa, omusajja n’akomawo, n’asaba emmaaliye, taata n’amugamba: komawo enkya. Ekiro ekyo, yagenda mumuzikiti, neyetoloola entaana yaNabbi (s.a.w) ebiseera ebimu, ate ebimu neyetoloola mimbaliye, okutuusa lwebwasemberera okukya, nga amusaba okuyambibwa nentaana yaNabbi (s.a.w). yali akyaali kumbeera eyo, nga omuntu ajja – munzikiza – nga amugamba: nti kwaata owange ggwe Abu Muhamad. Taata, n’asitula omukonogwe, n’akwaata ekisawo nga kirimu dinar kinaana. Bwebwamala okukya, omusajja n’akomawo, n’amukwaasa ebibye”. ()\n4- Abubakar Almaqarr, agamba:\n“Nze ne Twabrane ne Abu Shaikh, twaali muHaram yomubaka wakatonda (s.a.w), twaali tulumizibwa enjala naye netugumiikiriza okutuusa kunkomerero yolunaku. Ekiseera kya Isha bwekimala okutuuka, nagenda awali entaana yaNabbi (s.a.w) nengamba: owange ggwe omubaka wakatonda, enjala ...\nOmuntu najja – owomukika kya Alawi n’akoona olujji, netumuggulira, twagenda okulaba, nga alina abaana babiri naye nga buli omu alina ekyombo ekirimu ebintu ebiwerako, netutuula, netulya netulowooza nti obeera olyawo enefikkawo, omwaana anajitwaala, naye yagenda najitulekera. Bwetwamala okulya, omusajja owomuba Alawi yatugamba: abange mmwe abantu, mulina kyemugambye omubaka wakatonda? Kubanga ndabye omubaka wakatonda mutulo, nandagira mbeereko nekyembaleetera.”()\n5- Ibn Jallad agamba:\n“Nayingira mukibuga kyaNabbi (s.a.w) nga nnaakava mubulwadde, nengenda awali entaana nengamba: ndimugenyiwo. Ekiseera ekyo, nafuna otulo, nendaba Nabbi n’ampa omugaati, nendyaako ekitundu kyaagwo, olwo nenzira engulu nga mumukono gwange mulimu ekitundu ekisigaddewo”. ()\nFfe, mukiseera kino, tetuli mukunonyereza butuufu bwabyafaayo ebyo oba bufu bwabyo, wabula tugamba nti ebyafaayo ebyo byonna biwa obujulizi obulaga nti abasiramu okusaba Nabbi (s.a.w) obuyambi n’okutaasibwa yali nkola nga weeri mubasiramu, era singa yali haraam oba bidi-a oba Shirik oba bukaafiiri, byalibadde tebyogerwa era wadde abo abajwetekawo ebitali bituufu, b’alitidde olwokutya okwonoona okuwulikakana kwaabwe mubantu.\nMpozzi ayagala okumanya ebisingako awo kunsonga eyo, twayawula ekitabo kiramba, kiyitibwa “Aswalat Rruuh”, kirimu buli kyonna ekikwaatagana kunsonga eyo era nga byonna bikakasa obutuufu bwokusaba nokweyambisa emyoyo emitukuvu nokugyisaba okukola omulimo gwonna ogwamagero ogwewuunyisa.\nNekunkomerero yekitundu kino, nkusaba oteekeyo ebirowoozo kunsonga zino:\n1- Okusaba okutumalira ebyetaago okuva eri abagalwa bakatonda tekiraga kubesinza, nokusingiraddala oluvanyuma olwokunyonyola amakulu gekigambo “Ibaada”. Era okukkiririza mubutonzi nokugabirira, kyekifuula omulimo okubeera Ibaada, ate ekimanyiddwa, omuntu bwakola tawassul kubagalwa bakatonda aba tabakkiririzaamu nti bebatonzi oba bebalera ebitonde n’okubigabirira, wadde okubeera nga bebateeka teekaensonga zensi oba okukola ebikolwa byakatonda kubuyinza bwaabwe nokwagala kwaabwe – wabula abatwaala nga baddu b’abitiibwa, batukuvu, balungi, b’abitiibwa eri katonda, bamugondera, tebalina kyonoono kyebakola.\n2- Ensonga ennya ezogeddwa, zikakasa nti abagalwa bakatonda balina obusobozi obumala ekyetaago ky’oyo aba abayitiddemu olwebifo byebalina ewakatonda, era buli ekibafulumamu, bakikola kulwabuyinza bwaakatonda era b’ebamu kubogerwako mu Aya: “Temuyinza kwagala okujjako nga katonda yayagadde”.\nEkyokulabirako: Nga Nabbi Isa (a.s) bweyali mubulamuubwe obwokunsi, yali asabira omuntu ekirungi oyo aba ayagadde okuva eri katonda Owekitiibwa, n’awonya bamuzibe nabalwadde bebigenge kulwobuyinza bwakatonda, era nabwekityo alina obusobozi obwo oluvanyuma olwokuva munsi eno kubanga omwoyogwe gusigalawo – kubanga bwebukakafubwe.\n3- Mazima okugonda nokwewombeeka mumaaso gentaana z’abagalwa bakatonda – mubutuufu – kubeera kugonda nakwewombekera katonda, wadde nga kungulu kirabika bulala naye bwetutunula mumutima gw’oyo nanyini kwewombeka, tulabiraddala nga yewombeekera katonda owekitiibwa ekiseera ky’amala nga yewombeekera omuddu oyo omulongoofu, era asaba katonda kumumalira byetaagobye nga ayita mumuddu oyo omukozi wemirimo emirungi, era okuyita munsonga kubeera nga kuyita mwoyo nanyini nsonga, nga bwekimanyiddwa eri abo abalina okumanya.\nBw’obuuza omuntu oyo akola tawassul kubagalwa bakatonda, kyagoberera mukukukola ekyo, akuddamu nti kumufuula wasiila (kkubo) erimutuusa ewakatonda owekitiibwa nga bweyagamba:\n“Abange mmwe abakkiriza, mutye katonda era munoonye ekkubo eribasembeza gyaali, era mufaabikane mukkubolye obeera olyawo mujja kwesiima”.()\nNga omuntu bwasembera ewakatonda nga ayita musswala, neswaum, nokwesinza nokugonda, era bw’atyo bwasembera ewakatonda nga ayita mubagalwaabe abalongoofu abebitiibwa mumaasoge.\nNemubufunze, mazima omukkiriza akakasa – mumutimagwe – nti okuyitirakwe muNabbi oba omulala yenna mw’abo abatokola byonoono oba abalongoofu, kireetera omuntu, oyo gwayitiddemu okumusabira katonda okumumalira ekyetaagokye, ekyetaago kakibeere kumusonyiwa kyonoono, oba kusasula bbanja, oba kuwonya mulwadde, oba kumutereereza mbeera...\n() Buli mulembe tegubulamu Imam. Era omulembe guno, tulina Imam Almahdi(a.s) naye lwakuba nti yekweeka kumaaso gabantu.\n() 2: 154.\n() 3: 169, 170, 171.\n() 36: 25 – 27.\n() Barizakh: Yensi eri wakati weDuniya nenkomerero.\n() 36: 28 – 29.\n() 40: 46.\n() 32 :11.\n() Tafsiir Rahman: pg. 34.\n() Aya ezogera kukibonerezo kyabantu ba Swaleh, nyingi naye bwetuzigatta tufuna ekyenkomerero nti baasindikirwa olubwatuka awamu nemusisi, nga bwebiri mu Aya zino: 7: 77 – 79, 11: 6, 41: 17.\n() 7: 91 – 93.\n() 43: 45.\n() 37: 79, 109, 120, 130, 181.\n() Kitaab haqul yaqeen, ekya Sayyid Abdullah Shubbar: Juzu 2, pg.73.\n() –Swahiihul Bkhar: Juzu 5, baab qatil Abi Jahal, pg. 76, 77.\n- Siirat Ibn Hisham: juzu 2, pg. 292.\n() Haqqul Yaqeen: ekya Abdullah Shubbar: Juzu 2, pg. 73.\n() Risaalatul Hadiyyat saniyyah: pg. 162, prin Alminaar mu Misir.\n() Wafa-ul wafa: Juzu 2, pg. 1371.\n() Wafa-ul wafa: Juzu 4, pg. 1361.\n() Wafa-ul wafa: Juzu 4, pg. 1380.\n() 5: 35.


BAMBEGA ba ISO n’amagye bazzeeyo mu kifo we battira Kaweesi e Kulambiro ne bazuula obujulizi obulala obwongera okuluma abaserikale ba poliisi be baakutte mu by’okutta eyali omwogezi wa poliisi ne banne babiri.\nKu Lwokuna okuva ku ssaawa 9:00 ez’emisana, bambega b’ekitongole ekiketta munda mu ggwanga (ISO) ne bambega b’ekitongole ky’amagye (CMI) baabadde mu kwekenneenya ekifo we battira Andrew Felix Kaweesi era baamazeewo essaawa ezisukka mu nnya nga bakung’aanya obujulizi.\nMu kugenda e Kulambiro we battira Kaweesi, aba ISO baatutte omu ku bajulizi be balina n’abamu ku basibe okubalaga engeri obutemu gye bwategekebwa ne gye bwakolebwamu.\nOmu ku bambega mu ISO yategeezezza Bukedde nti kye baakoze kwe kuddamu okusiiga ekifaananyi ky’ebyaliwo mu butemu n’engeri gye bwakolebwamu mu lungereza kye bayita “Scene reconstruction”.\nMbega ono ataayagadde kwatuukirizibwa yagambye nti oluvannyuma lw’okufuna abajulizi abawera n’okukwata abateeberezebwa okwenyigira mu butemu; baakirabye nga kyetaagisa okubazza mu kifo omusango we baaguddiza babasiigire ekifaananyi ky’ebyo ebyaliwo.\nYagasseeko nti bye baabaggyeemu kati bali mu kubigeraageranya n’ebyo bye baatadde mu siteetimenti ezaabaggyiddwaako ezaayingiziddwa mu fayiro ey’enjawulo ey’okutta Kaweesi ne banne okuli eyali omukuumi we Kenneth Erau ne ddereeva we Godfrey Mambewa. Battibwa ku Lwokutaano nga March 17, 2017 ku ssaawa nga 3:30 ez’oku makya.\nMu bye bagasse ne bikwatagana z’entambula z’abatemu n’oludda gye baava n’engeri gye baayimiriza Kaweesi, oluvannyuma ne bamukuba amasasi.\nBAASEMBAYO KUTTA DDEREEVA WA KAWEESI\nOkwawukanako n’ebyasooka okukung’aanyizibwa poliisi nga biraga nti abatemu baasooka kukuba mipiira, okunoonyereza kwa ISO kwalaze nti emipiira baagikuba luvannyuma okubuzaabuza abanoonyereza nga basiiga ekifaananyi ekiraga nti enzita efaanana eya Maj. Mohammed Kiggundu.\nMu kukuba omupiira amasasi era baali bagezaako okugootaanya obujulizi obwandisonze ku baaluka olukwe ne baluyingizaamu ne ddereeva eyayimiriza emmotoka; mpozzi n’okuggyawo akakwate ku bujulizi obulaga nti omuntu Kaweesi gwe yali amanyidde ddala, ye yayimiriza emmotoka era ne ddereeva n’ayimirira wakati mu kkubo; olwo amasasi ne gatandika.\nObujulizi bwe bakung’aanyizza bulaga nti amasasi gaatandikira ku mukuumi wa Kaweesi, olwo ate abalala abaali bazze ku luggi lwa Kaweesi nabo ne batandika okukuba era obujulizi bwe baggyeeyo bulaga nti ddereeva ye yasembayo okuttibwa.\nKino kyali kirukiddwa bulungi okutandikira ku mukuumi kubanga abatemu baali bakitegeddeko nti Kaweesi ali mu kwekengera era nga yali awadde omukuumi we ebiragiro eby’okubeera obulindaala singa baba balumbiddwa. Okukola obulumbaganyi emisana kyayamba abatemu kubanga omukuumi wamu ne Kaweesi yennyini baali tebasuubira bulumbaganyi bwonna misana era omukuumi baamugwako nga n’emmundu emuli wala; era amasasi ne bagamukuba ng’agezaako okugiggyayo abang’ange.\n“Bino byebimu ku bintu ebitono ebibadde bikyabulayo okumaliriza fayiro ya Kaweesi ekibinja ekyokubiri ffe kye twakutte kigende mu kkooti.” Ensonda mu ISO bwe zaategeezezza.\nKaweesi we baamukubira amasasi, weesudde mmita ntono nnyo okuva amaka ga Kaweesi we gali era bambega basookedde ku maka ga Kaweesi awagambibwa nti omu ku bateeberezebwa okubeera mu lukwe Abel Kitagenda, we yasookera ku ssaawa nga 2:00 ez’oku makya n’akolera omu ku bakuuma amaka ga Kaweesi akabonero ng’amulaga nti obudde. Kigambibwa nti, Kitagenda yasitula omukono gwa kkono mu bbanga n’akozesa olumu ku ngalo ku mukono ogwa ddyo n’alukuba mu kiseke awasibirwa essaawa ng’alaga omu ku bakuuma amaka ga Kaweesi nti, “obudde bwali bugenze”. Omukuumi kigambibwa nti, yamuddamu ng’amugumya nti byonna bijja kuba bulungi.\nABAALI ABA KUUMI BA KAWEE SI BABUUL IRIZIBWAKO;\nKaweesi, awaka yalinawo abakuumi babiri okuli eyategeerekekako erya Kayitare n’omulala. Bano kigambibwa nti, omu ku bbo yandiba nga yamanya ku lukwe lw’okutta mukama we era omu ku batemu alowoozebwa nti yali Kitagenda, gwe yakolera akabonero.\nOkusinziira ku nsonda mu ISO, abakuumi ba Kaweesi nabo baabafunye babayambeko mu kunoonyereza. Kino kiddiridde okuddayo e Kulambiro ne beetegereza engeri olukwe gye lwalukibwa ne bwe baalutuukiriza.\n“Twagala batunnyonnyole lwaki omu ku batemu yali abagamba okukuuma obudde.” Ensonda bwe zaategeezezza.\nMMOTOKA EYAL I EKANIKIBWA, ANI YA GIBUZAAWO!!\nMu kiseera we baakubira Kaweesi amasasi, waaliwo emmotoka kika kya Toyota Harrier eyaliko ennamba z’e Kenya eyali ekanikibwa omuvubuka eyategerekekako erya Mukwasi (yattibwa oluvannyuma wansi) ne munne ali mu mikono gy’abeebyokwerinda. Mmotoka ono, poliisi yagitwala ng’ekimu ku bizibiti mu musango guno.\nNnanyini mmotoka yakanda kulaajana nti emmotoka yali yafudde ggulolimu terina kakwate ku butemu nga mpaawo amuwuliriza.\nOkusinziira ku nsonda mu ISO, abatemu bwe baamanya nti nnannyini mmotoka eyali munnansi wa Kenya ayinza okubalandukirako, kwe kutandika okumuyigga bamutte.\nOno bwe yamanya nti bapanze okumutta ate nga n’olukwe lulimu boofiisa ba poliisi, yadduka n’addayo e Kenya eby’emmotoka n’abivaako.\nMunnakenya okudduka yali amaze okutegeezebwa nti makanika Mukwasi, abatemu baali bamulondodde ne bamusalako omutwe mu ngeri ey’entiisa era ne bamulabula nti bw’anaasigala mu Uganda ayinza okugoberera Mukwasi.\nMu kiseera kino emmotoka temanyiddwako mayitire ne mu bitabo bya poliisi ku bizibiti bye baazuula mu kifo we battira Kaweesi teyawandiikibwamu.\n“Twakwataganye ne nnannyini mmotoka naatuwereza ebiwandiiko byayo, twagala bannyonnyole (abaakwatiddwa) emmotoka gye baagiteeka.” Ensonda bwe zaategeezezza.\nOkukwata boofiisa ba poliisi n’okubafunako obujulizi ku bya Kaweesi, amagye gasooka kukwata omuserikale wa Flying Squad, Abel Kitagenda era mu kiseera we battira Kaweesi, Kitagenda ye yali akulira Flying Squad mu Kampala North ng’atuula Kawempe.\nOluvannyuma baakwata boofiisa abalala okuli Herbert Muhangi eyali aduumira Flying Squad mu ggwanga.\nAbalala abaakwatibwa kuliko, Moses Kasibante, Martin Kimbowa agambibwa nti ye yavuga emu ku pikipiki z’abatemu, Col. Ndahura Atwoki ne Richard Ndabwoine eyali akulira okunoonyereza ku buzzi bw’emisango obwekuusa ku yintanenti ne kompyuta.\nBamakanika ababiri olwawulira nti poliisi yali etaddewo obukadde 100 eri ayinza okugiwa amawulire ku batemu, baasalawo okugenda ku kitebe kya poliisi e Naggulu baweeyo amawulire.\nBano ssente baali beekakasa nti bagenda kuzirya era ne balaba n’omu ku bakulu n’abakwasa omuserikale Silas abawe obukuumi wabula kyababuukako ate bwe byabakyukira ne batandika okubatulugunya. Silas yabatwala mu wooteeri emu e Nakulabye gye baabatulugunyiriza.\nNti abaabatulugunyanga baabakwatanga ne bateeka amazzi mu bbaafu ne bateeka waya ku bbaatule ne bazisuula mu mazzi.\nAmasannyalaze ga bbaatule, gaabakubanga nga gayita mu bigere era byonna ne bizimba n’okusiriira.\nMukwasi bwe yafuna omwagaanya, yeemulula n’adduka kyokka munne ne bamusigaza.\nOkusinziira ku nsonda okuva mu CMI, omuntu bw’omukubya amasannyalaze nga gayita mu bigere, gagenda butereevu ne gatuuka ku bwongo era bwe kitwala ebbanga, omuntu awunga ne yeerabira buli kimu.\nKigambibwa nti kino nakyo kyakolwa mu bugenderevu okutta obujulizi bw’abavubuka bano era Mukwasi bwe yadduka baamulondoola ne bakakasa nti attibwa.\n“Silas ne banne be yali nabo balina okunnyonnyola lwaki baatulugunya abajulizi abakulu mu musango guno, omu n’atuuka n’okuttibwa,” ensonda bwe zaategeezezza.


Bukedde Online - Museveni yawaga Abaluuli - Mmengo\nMuseveni yawaga Abaluuli - Mmengo\nMmengo egaanyi ssente mu mayiro 9000\nAbayimirizza ku byâ€™ettaka\nBaagambye nti obusente 5,000,000/- Gavumenti zâ€™ewa Butamanya nâ€™obusimbi obulalaÂ bwe bumuwaze atuuke nâ€™okwerabira nti Buluuli eri wansi wa Buganda kye yavudde atandika okusaba ebitasoboka kubanga Abaluuli bantu ba Kabaka mu buwangwa.\nMinisita wâ€™ebyamawulire e Mmengo, Peter Mayiga y\nMinisita wâ€™ebyamawulire e Mmengo, Peter Mayiga yategeezezza nti, â€œAbaluuli abasinga obungi bawulize eri Kabaka kyokka waliwo abolubatuÂ abakulirwa Butamanya Pulezidenti gwe yawa 5,000,000/- nâ€™okuvugirirwa endala abaagala okukola ebintu ekifuulannengeâ€.\nKiddiridde Abaluuli abaaku-lembeddwa eyeeyise Katikkiro waabweÂ Gawera Ssebwato okugenda ewa Ssekandi nâ€™ekiwandiiko nga baagala Kabaka akomye okubaweereza abaami beerondere abaabwe.\nAbaluuli okuweebwa omukisa okulwanirira obuwangwa bwabwe, Buluuli obutabeera wansi wa Mmengo nâ€™ebirala.\nKyokka Mayiga yategeezezza nti kibadde tekinamanyibwa nti Buluuli erina Katikkiro kubanga eri wansi wa Buganda mu buwangwa kubanga Obwakabaka bwa Buganda buzingiramu amawanga mangiko.\nAbalimi muveeyo munoonye obutale


Bukedde Online - Palamenti erinnye eggere mu kusaba kwa Bbanka Enkulu okuweebwa obuwumbi 500\nPalamenti erinnye eggere mu kusaba kwa Bbanka Enkulu okuweebwa obuwumbi 500\nOmusuubuzi gwe baawambidde e Kasubi bamusanze...\nBambega b'amagye ISO balaze ekifo awaatuula...\nPALAMENTI erinnye eggere mu kusaba kwa Bbanka Enkulu okuweebwa obuwumbi 500 okuva mu gavumenti okukola ku bizibu by’ensimbi by’etubiddemu mu kiseera kino.\nBbanka enkulu nga mu kiseera kino eri mu kubuulirizibwako omubazi omukulu ow’ebitabo bya gavumenti, Auditor general (AG) ku ngeri gye yakwatako eby’obugagga bya Bbanka ez’enjawulo ezizze ziggalwawo, etubidde mu bizibu bya ssente obuwumbi 474 ze yafiiriziddwa mu nzirukanya ey’emirimu gyayo nga kati yeetaaga obuwumbi 505 okuva mu gavumenti esobole okweteereza.\nOmuwanika w’eggwanga, Keith Muhakanizi mu bbaluwa ye eya May 24, 2018 eri Palamenti, yannyonnyodde ku bizibu by’ensimbi Bbanka Enkulu by’etubiddemu nga yeetaaga obuwumbi 504 mu bwangu kyokka ababaka baawakanyizza enteekateeka eno.\nGye buvuddeko Sipiika Rebecca Kadaga yawadde olukusa omubazi omukulu ow’ebitabo bya gavumenti okukola okubuuliriza okujjuvu ku Bbanka Enkulu ku bw’ekuttemu ebyobugagga bya bbanka ezizze ziggalwa okuli; Greenland Bank, International Credit Bank, Cooperative Bank, National Bank of Commerce, Global Trust Bank, Crane Bank n’endala.\nAba bbanka Enkulu bongedde okubatuuyanya


Bukedde Online - Empaka z'amasaza zongezeddwaayo lwa vvulugu\nEngeri Valencia gye yakomezza ejjoogo lya...\nButema ewangudde liigi ya Zone One mu Buganda...\nEmpaka za masaza zakuggulwawo ku Lwomukaaga luno nga 1 June 2019 mu kisaawe kya saza grounds e Ssingo wakati wa banannyinimu (aba Ssingo) ne Ssese mu maaso ga kabaka.\nSsejjengo owokubiri (ku dyo) ng'ayogera ku ntekateeka y'empaka za masaza .Abalala (okuva ku kono) be bakungu bolukiikookuli, Farida Bongoley, Francis Kitaka ne Francis Mugerwa (asembye ku dyo) ababade mu Masengere gye buvudeko.\nSsingo ne Ssese ku Lwomukaaga\nEbisale 10,000 ne 30,000\nAKAKIIKO akaddukanya empaka za Masaza kongezaaayo emipiira gye mpaka zino ezibadde ezokuzannyiba ku Sande eno nga 2 June 2019 okusobozesa banabyamizannyo okulaba obulungi omupiira ogguggulawo empaka z’omwaka guno e Ssingo.\nAkakiiko kano akakulemberwa Sulaiman Ssejjengo(ssentebe wako ) okwongezaayo emipiira gino kiddiride abakungu ba ttiimu ze'mpaka zino abenjawulo okutegeeza nga bwe bayinza obutasobola kwetaba ku mukolo gw'okuggulawo empaka z'omulundi guno ku Lwomukaaga nga Ssingo ettunka ne Ssese mu maaso ga kabaka e Mityana ku kisaawe kya saza Grounds olw'okwagala okutekateeka ttiimu zabwe.\nEmbeera eno yeewaliriza abakungu bano okwongerayo emipiira gino okubasobozesa okwetaba ku mukolo guno n'okubugiriza kabaka ng'aggulawo empaka zino mu butongole.\n“Tusazeeewo okwongezaayo emipiira egibadde giteekedwa okuzannyibwa ku Sande eno amangu ddala ng’omupiira ogugenda okuggulawo empaka zino gwakamala okuzanyibwa ku Lwomukaaga akawungeezi okusobozesa abantu ba kabaka okuv mu masaza agenjawulo okwetaba ku mukolo guno”,bwatyo eyaliko omubaka we Ntenjeru South era omu ku bawandiisi b'olukiiko oluddukanya empaka zino Patrick Nsanja bwe yategeezeza nga bakava mu lukiiko lwa banamawulire olwabadde e Ssingo ku Lwokusatu emisana.\nMu gimu ku mipiira egyayongezedwaawo kuliko; owa Buvuma ng’ettunka ne Gomba okuva mu kibinja kya Masengere ku kisaawe ky'e Magyo.\nEmipiira emiralala gya mu bibinja ebiralala okuli Butikiro omuli; ogwa Bulemeezi gwe yabade ettunka ne Buddu ku kisaawe e kasaana wamu ne Kooki eyabade efafagana ne Mawokota. Ate mu kibinja kya Muganzirwaza mwabademu; omupiira gwa Kyaggwe ng'ettunak ne Busujju ku kisaawe kya Bishops e Mukono wamu n’ogwa Kabula ne Butambala ku kisaawe kya Bakijjulula.\nEmiralala kwabadeko egy’ekibinja kya Bulange omuli; Buwekula ne Kyadono ogwabade ogw'okuzanyibwa e Kasenyi wamu ne Buluuli eyabade ettunka n e Busiro e Wabinnyonyi era nga gyonna ngakuzanyibwa ku wikendi eneddako wakati w’ennaku z’omwezi 8 ne 9 mu June w'omwaka guno (2019).


Bukedde Online - Baddeereva 15 bakwatiddwa ne baggalirwa e Nateete\nBaddeereva 15 bakwatiddwa ne baggalirwa e Nateete\nAbasawo abakugu ab'amannyo bali 300 - Minisita Apendi\nGavt. eremedde ku muka Kasiwukira\nTTIYAGGAASI anyoose nga poliisi egezaako okutaasa embeera oluvannyuma lw'abagoba ba takisi ne bakondakita okwekalakaasa nga bagamba nti bakooye okukubibwa emiggo kyokka nga poliisi tebafaako.\nBagamba nti ababakuba be bakulembeze okuva mu kibiina kya KOTSA abaasalako ppaaka yaabwe mwe bakolera. Bano baabadde ku luguudo lwe Ntebe mu bitundu by'e Namulanda, Kawuku n'ebifo ebirala era baalabiddwaako nga basimba emmotoka mu nguudo okulemesa takisi endala okuyitawo.\nBakira abasangibwa nga batisse abasaabaze basooka kubalagira kubayiwa. Bano baagambye nti amyuka RDC w'e Ntebe, Hajji Noor Njuki yayimbula abantu be bagamba nti baludde nga babakuba emiggo, kyokka ne bafuna okweyimirirwa ekiro essaawa 5:00 ekintu kye bagamba nti kikyamu nnyo.\nOluvannyuma Hajji Njuki yatuuse okuyingira mu nsonga zino ne bamukwata. Ono yasabye abantu bano okukomya okwekalakaasa era bakome okukuba bannaabwe emiggo nga babagaana okusaabaza abantu oba si ekyo bagenda kusibwa, ekintu ekyabaggye mu mbeera ne bataama.\nWano baatandise okuh− hoola Hajji Njuki nga tebaagala ayogere kintu kyonna. Baamugambye abaviire kubanga y'omu ku bantu abababonyaabonya era ono poliisi ye yamutaasizza ku bantu bano. Oluvannyuma amagye gaayiiriddwa ne batandika okugoba abattakisi oluvannyuma ne batandika okubakubamu ttiyaggaasi era abantu 15 baakwatiddwa ne baggalirwa ku poliisi ye Ntebe.\nRashid Mukasa okuva ku siteegi y'e Ntebe ategeezeezza nti ensonga zino ziva ku kuba nti bakyalemeddwa okulonda obukulembeze obuggya ekintu ky'agamba nti kikyamu kubanga bano abakulembeze be balina babakooye ate nga babayisa bubi nnyo. Yagasseeko nti abakulembeze abaliko mu kiseera kino babadde mu bukulembeze okuva mu 2011 era nga baalina\nYiga ennima ya wootameroni oyoole ssente


Nkobazambongo club – Kasawo Secondary School\nmartin March 7, 2019\tNo Comments\nOBUBAKA BWA BAWALABANGE\nTETUDIBYANGA ENKOLA Y’OKUKYALIRA ENSIKO!!\nEno enkola tegenderelwa kubalumya wabula kukwagaliza obufumbo bwo\nob’wessanyu anti bw’osika abalongo bano(enfuli) nga weyambisa ekitengotengo,ssezzimaana oba kale akatengotengo kikuyambako okukuuma ebbugumu mu mbugo(obukyala)olw’omukuumi (oluku,enfuli)asigala ebweru! Kino bwe muba mukaboozi kikuuma omwami ng’akyayime nekimusobozesa okukutuusa ku ntikko. Naye bwoba tolina tolina bbugumu mu mbugo muganzi wo tajja kukumazisa anti agwa mangu!!\nWabula bw’oba nolirina osaana oyenge kanunkuma akole ekyovu omale oyongerewo ku tuzzi onaabenga mu mbugo okumala wiki emu nkakasa nti ebbugumu ojja lifuna.\nMWETTANIRE NNYO OKUNAABA KU KAYAAYANA N’OLWEZA;\nEddagala lino lyankizo ate lirabikalabika mwattu anti bw’olinaaba ng’oliyenze oba emikisa n’obuganzi okukumbye bikukumbe!! Naye kyabuswavu nnyo omukyala okutambula mayiro newera nga teri musajja akusiiyizzaako wadde omulema n’owettulu nabula?!!\nTUMANYE NTI MADDU GA DDENGE…OFUUWA BW’OKOMBA;\nEnsagi abakazi munswazizza nnyo!! Enkumbi mwazisuula wa?? Atagimanyi kano ke kawero omukazi yenna nga bagenda mukikolwa ne muganzi kalian okuba nako, kano akakozesa okusiimula obusajja bwa muganzi we okumusobozesa addemu mu kazannyo sigma aba agudde. Naye olina okukakuuma butiribiri! Bwekalikutandanga omuntu omubi n’akakubbako oli okawangamudde olibonaabona mpaka bwolyetamwa obufumbo!!!\n‘‘AWANGAALE SABASAJJA KABAKA’’\nPrevious Previous post: Kojja wa Nkobazambogo mu Kasawo abuliridde abazzukulu okubeera abegendereza\nNext Next post: Kasawo Mirror’s club: Working for excellency


Yoswa, Abagibiyoni, ’Enjuba Okuyimirira!’ | Ekitabo ky’Abaana\nAmawulire agakwata ku kuwambibwa kwa Yeriko gaasaasaana mu mawanga amalala ag’omu nsi ya Kanani. Bakabaka b’amawanga ago baasalawo okwegatta awamu balwanyise Abayisirayiri. Naye bo Abagibiyoni tebeegatta ku bakabaka abo. Baasindika ababaka okugenda eri Yoswa nga bambadde engoye enkadde, ne bamugamba nti: ‘Tuvudde mu nsi ey’ewala ennyo. Twawulira ebikwata ku Yakuwa n’ebyo bye yabakolera mu Misiri ne mu Mowaabu. Mukole naffe endagaano muleme kutulumba, era naffe tujja kufuuka baweereza bammwe.’\nYoswa yakkiriza ebyo Abagibiyoni bye baamugamba n’abasuubiza obutabalumba. Nga wayise ennaku ssatu, Yoswa yakitegeerako nti Abagibiyoni tebaali ba mu nsi ey’ewala ennyo. Baali babeera mu nsi ya Kanani. Yoswa yabuuza Abagibiyoni nti: ‘Lwaki mwatulimbye?’ Baamuddamu nti: ‘Twatya! Tukimanyi nti Yakuwa Katonda wammwe abalwanirira. Tubeegayiridde temututta.’ Yoswa yatuukiriza kye yabasuubiza n’atabatta.\nWaayita ekiseera kitono, bakabaka bataano ab’omu nsi ya Kanani n’amagye gaabwe ne basalawo okulumba Abagibiyoni. Yoswa n’eggye lye baatambula ekiro kyonna ne bagenda okuyamba Abagibiyoni. Enkeera ku makya, olutalo lwatandika. Abakanani badduka. Kyokka yonna gye baddukira, Yakuwa yabasuulako amayinja amanene ag’omuzira. Yoswa yasaba Yakuwa enjuba esigale mu kifo kimu. Lwaki Yoswa yasaba Yakuwa enjuba esigale mu kifo kimu ate ng’ekyo kyali tekibangawoko? Yoswa yali yeesiga nnyo Yakuwa. Yakuwa yaddamu okusaba kwe era enjuba teyagwa okutuusa Abayisirayiri bwe baawangula bakabaka Abakanani n’amagye gaabwe.\n“Ekigambo kyammwe ‘Yee,’ kibeerenga yee, n’ekigambo kyammwe ‘Nedda,’ kibeerenga nedda; ekisingako awo kiva eri omubi.”—Matayo 5:37\nEbibuuzo: Kiki Abagibiyoni kye baakola okusobola okwetaasa? Yakuwa yayamba atya Abayisirayiri?


Joshua Cheptegei awangudde egye Spain\nJOSHUA Cheptegei eyawangulira Uganda omudaali gwa feeza mu mpaka z’ensi yonna, alaze foomu bw’awangudde emisinde gya IAAF Cross Country Permit ezaabadde mu kibuga Seville ekya Spain ku Ssande.\nObuwanguzi bwa Cheptegei bw’akomekkereza obujoozi bwa Selemon Barega owa Ethiopia abadde yeefuze emisinde gino nga yawangula omwaka oguwedde n’eza January 14 ezaali mu Elgoibar ekya Spain.\nCheptegei emisinde gino yagiddukidde eddakiika 30:54 bwe yeekutudde ku kibinja ky’abaddusi 11 abaabadde bakulembedde nga baakeetoloola emirundi mukaaga ku 10 era nga muno mwe mwabadde ne Bannayuganda abalala Jacob Kiplimo ne Joel Ayeko.\nKiplimo ye yasoose okuggulawo nga yeekutula ku kibinja ekinene ekyataddewo okuvuganya olwa foomu gye yayolesezza nga enzaalwa ya Ethiopia Barega ne Hadis entuuyo bazisaza bibatu. Ekibinja kyasigaddemu abaddusi bataano era akadde k’omulundi ogusemba we kaavugidde nga bakyavuganya.\nKilpimo ne Cheptegei beekutuddeko olwo ne batandika kuvuganya bokka na bokka, era ng’esigadde mmita 800 kyabadde ky’eraga lwatu nti Munnayuganda y’awangula naye nga tekinneeraga ani alya empanga.\nMu mmita 100, Cheptegei yakozesezza akakodyo k’okufubutuka n’awangula ng’addiriddwa Jacob Kiplimo eyawangula zaabu mu Cross country ezaali e Kololo.\n“Gino gy’emisinde gye nsoose okudduka mu sizoni eno okuva mu November era nabadde sisuubira kuwangula kuba ngezaako kwongera ku mutindo gwa foomu yange.” Cheptegei bwe yategeezezza nga yaakatuuka ku kaguwa. Guno si gwe gusoose Cheptegei kwetaba mu mpaka zino ng’ogwasooka yaliyo mu 2015 bwe yakwata eky’okutaano.\nMoses Kipsiro ye Munnayuganda eyali awanguddeko empaka zino nga yawangula mu 2008 ne 2009. Baabadde mu mpaka ez’omulundi ogwa 36 eza Cross Internacional de Itálica in Santiponce ku Ssande.


Bajjo w’akuvunanibwa kulya mu nsi lukwe | Dembe FM 90.4\nBajjo w’akuvunanibwa kulya mu nsi lukwe\nBya Juliet Nalwoga ne Prossy Kisakye, Poliisi etegezezza ng’omutegesi w’ebivvulu Andrew Mukasa amanyiddwa nga Bajjo, essaawa yonna bwe bagenda okumutwala mu kkooti avunaanibwa ku misango gy’okukuma omuliro mu bantu n’okulya munsi olukwe.\nOmwogezi wa poliisi mu gwanga Fred Ennaga agambye, nti ono fayilo ye baajitutte ewa ssabawaabi wa gavumenti, okujitunulamu awabule.\nBajjo yakwatidwa okuva ku Centenery park mu Kampala, ku Lw’omukaaga, nga kati akuumibwa ku kitebbe kya SIU, ku by’ekuusa ku katambi keyakola ng’alalika nga bwe balina entegeka okujjako Museveni ng’okulonda kwa 2021 tekunatuka.\nKati Enanga agambye nti etteeka likuuma ekitiibwa kyobwa presidenti, nga tebayinza kukiriza bikolwa bino.\nPoliisi era egamba nti omuntu yenna anagezako okutambuza akatambi kano ku social media wakuvunaanibwa.\nMungeri yemu Poliisi yeremye okuwa okweyimirirwa eri omutegesi w’ebivvulu Andrew Mukasa amanyidwa nga Bajjo kunsonga ezitategerekesse.\nMu kwogerako eri munnamateeka w’e Erias Lukwago ategezezza nga bwe batategedde asonga zimisizza muntu we kweyimirwa wabula nategeeza nti olunaku olwenkya wa kutwalibwa mu kkooti ku misango gyokulya munsi olukwe nokukuuma omuliro mu bantu.


Bukedde Online - Eyali amyuka Kayihura alaze ekisudde mukamaawe\nOchola olubadde okutuula mu ntebe n'akyusa...\nEYALI omumyuka wa Gen. Kayihura, Mw. Julius Odwe ayogedde ekisudde eyali mukamaawe n’agamba nti kulwa nnyo mu ofiisi.\nGen Kayihura ng’atambula n’abantu okuli; Abdallah Kitatta (ku ddyo), Gear Box (ku kkono) omugenzi Afande Kaweesi (emabega) bwe yali ava e mbuya okumwambaza ennyota z’okumukuza okutuuka ku ddaala lya Genero.\nOdwe yajjukizza nti lipoota y’omulamuzi Ssebutinde ku poliisi, yawa amagezi omuduumizi wa poliisi mu Uganda amalenga ekiseera kya bisanja bibiri mu ofiisi awummule.\nYeewuunya nti pulezidenti Museveni alinga eyalinda poliisi emale okuvunda eggwewo alyoke asitukiremu okuggyawo Kayihura.\nAgamba nti okuzza poliisi engulu kyetaaga emyaka nga 10 esobole okuddamu okufuna ekifaananyi kyayo ekituufu.\nSiyinza kuwa magezi ku kirina kukolebwa mu kiseera kino kubanga baalonze dda abantu abalina okudda mu bifo ebyo, kye tulina okukola kwe kubawaayo emyezi mukaaga basengeke bye balina okukola olwo tulyoke tumanye ekkubo lye bakutte oba ttuufu oba kyamu.\nAbantu abamu mu poliisi basaana kuddamu kutendekebwa, oyinza okusanga nga wazzeewo okumerukamu obubinja ne bukola ebitatuukana na mirimu gya poliisi.\nAbaduumizi ba poliisi abaasooka, bajja babalonda nga baweererezza mu kitongole okumala ekiseera ekiwanvu era nkoze nabo ekiseera kye mmaze nga mpeereza.\nOkuggyako Gen. Edward Katumba Wamala ne Gen. Kale Kayihura be bagg ya mu magye okujja okuduumira poliisi.\nKatumba Wamala yali amanyi bulungi eby’obukulembeze n’enkwata y’abaserikale ng’ebirala kisoboka okumwanguyira okubitegeera.\nKayihura yajja mu poliisi nga nze mumyuka we era emirundi mingi twawabulagananga ne tutambuza emirimu. namuyambako nnyo okumanya entambuza y’emirimu mu poliisi.\nBwe naw ummula era ku bintu bingi yajjanga anneebuuzaako ne muwabula nga mu kuteekateeka ebijaguzo bya poliisi, okukola ebikwekweto n’entambuza y’emirimu ey’enjawulo ebimu tetuyinza kubyogera mu mawulire.\nEkiseera kyatuuka nga takyebuuzaako, bw’otunula ku byaliwo mu kittabantu e Nansana n’e Ntebe awo yasirika era gye yawunzikira mwalabayo.\nAbaduumizi ba poliisi abamusooka ekibi tebaafuna mukisa kukola bbanga ddene, oyinza okusanga nga tosobola kubageraageranya ne Kayihura.\nAbamu baakola emyaka ebiri ne baggyibwawo. Poliisi yeetaaga okukwasibwa omuntu alina obumanyiriv u mu ntambuza y’emirimu gyayo.\nBw’ebeera nga tekola bulungi mirimu g yayo ffenna tunenyezebwa kubanga tulina okukolera awamu nayo.\nNze sirina nsobi gye ndaba Tumukunde gye yakoze, ebintu abadde abikola bulungi era mmumanyi bulungi musajja mukozi twakola naye okumala ekiseera.\nABAKUGU MU BY’OKWERINDA KYE BAGAMBA:\nEbikolebwa munda mu kitongole ky’ebyokwerinda byoleka kiki omulabe ali wabweru by’akola.\nEkizibu ky’omulabe wa Uganda, yazimbira munda mu bitongole by’ebyokwerinda nga pulezidenti bwe yayogera ku lumbe lwa Kaweesi.\nOkoth Ochola abadde mumyuka wa Kayihura, bw’abeera nga musajja mukozi lwaki abadde takola nga mumyuka.\nNze siraba pulezidenti ky’akyusizza kubanga ono abaddewo ng’asirise ng’emitawaana gigenda mu maaso.\nOmumyuka wa Ochola, Sabiiti Muzeeyi yasoma bya kukuuma pulezidenti n’okulwanyisa omulabe mu lutalo.\nTamanyi bya nsengeka ya poliisi nti DPC oba OC CID! Emiranga gigenda kweyongera mwenyweze kubanga ebikolebwa biva munda, gwe baleese ng’omumyuka y’abadde aduumira miritale poliisi, kiki ekibadde kimugaana okukwata abakola ebikyamu.\nAtemula abantu alabika yazimba munda, tekisoboka kubeera nti abantu babadde bafa kubanga Kayihura ayomba ne Tumukunde.\nOkukola enky ukakyuka zino kitegeeza nti kati omukulembeze w’eggwanga ategedde nti bano babadde bamulemesa.\nOmukulembeze abeera ku bulamu bw’abantu kyokka bano babadde mu kulwanagana n’okusiba abantu, webaviira mu kkomera nga bakyaye gavumenti.\nAbasajja bano batendeke bulungi era ne ssente babadde bazibawa okukola emirimu naye abaserikale bali mu mbeera mbi.\nBuli omuserikale lw’abeera mu mbeera embi ng’ate alina emmundu kimuviirako okusala amagezi n’atandika okweyiyiiza amakubo mw’aggya ebyetaago.\nEbyokwerinda bisaana biveemu katemba, tosobola kugoba muserikale n’omwambulira mu lujjudde, okumuwewula mu bantu.\nEnfuufu etabudde abatuuze\nAwali ppaaka y'e Mukono baakuzimbawo akeedi\nOmutume Sserwadda ayagala Nkoyoyo bamubbulemu oluguudo


Ekikolwa Kimu eky’Ekisa\nEBYAFAAYO EBIKWATA KU BULAMU BW'AB'OLUGANDA Okukola Yakuwa by’Atugamba Okukola Kivaamu Emikisa\n‘Twagalenga mu Bikolwa ne mu Mazima’\nAmazima Tegaleeta ‘Mirembe Wabula Kitala’\nYusufu ow’e Alimasaya Alaga Oludda kw’Ali\nOkwolesebwa Zekkaliya Kwe Yafuna Kukukwatako Kutya?\nAmagaali n’Engule Bitukuuma\nBISOME MU Afrikaans Albanian Amharic Amis Armenian Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Boulou Bulgarian Cakchiquel (Central) Catalan Cebuano Chichewa Chinese (Cantonese) Chinese (Simplified) Chinese (Traditional) Chinese Cantonese (Simplified) Chitonga Chitonga (Malawi) Chitumbuka Chiyao Chol Chuvash Cibemba Cinyanja Croatian Czech Dangme Danish Digor Douala Dutch Edo Efik English Estonian Ewe Fijian Finnish Fon French Ga Garifuna Georgian German Greek Guarani Gujarati Gun Haitian Creole Hausa Hebrew Herero Hiligaynon Hindi Hiri Motu Hungarian Ibanag Icelandic Igbo Iloko Indonesian Isoko Italian Japanese Jula Kabiye Kannada Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korean Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangal Kwanyama Latvian Lingala Lithuanian Luganda Lunda Luo Luswayiri Luswayiri (Congo) Luvale Luwalabu Macedonian Malagasy Malay Malayalam Mam Mambwe-Lungu Marathi Maya Mazatec (Huautla) Mbunda Mingrelian Mixe Mongolian Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngabere Nigerian Pidgin Norwegian Nzema Okpe Oromo Ossetian Otetela Pangasinan Papiamento (Curaçao) Persian Pidgin (Cameroon) Polish Ponapean Portuguese Punjabi Quechua (Ancash) Quechua (Bolivia) Romanian Russian Samoan Sango Sepedi Serbian Serbian (Roman) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovenian Solomon Islands Pidgin Spanish Sranantongo Swati Swedish Tagalog Tajiki Tamil Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tsonga Turkish Turkmen Tuvaluan Twi Tzeltal Tzotzil Ukrainian Urhobo Uzbek Vietnamese Waray-Waray Wolaita Xhosa Yoruba Zande Zapotec (Isthmus) Zulu\nOmunaala gw'Omukuumi—Ogw'Okusoma mu Kibiina | Okitobba 2017\nTAATA wa John yabatizibwa ng’omu ku Bajulirwa ba Yakuwa mu 1950 mu kabuga akamu akasangibwa mu ssaza ly’e Gujarat mu Buyindi. John, maama we, ne baganda be ne bannyina abataano baali Bakatuliki bakuukuutivu era baali tebaagala ddiini ya taata waabwe.\nLumu taata wa John yamutuma okutwala ebbaluwa eri ow’oluganda omu. Kyokka ku olwo ku makya, John yeesala engalo bwe yali ng’asumulula omukebe. Naye olw’okuba yali ayagala okugondera kitaawe, yasiba ekiwero ku kiwundu ekyali kitonnya omusaayi n’atwala ebbaluwa.\nJohn bwe yatuuka gye baali bamutumye, yasangayo mukyala w’ow’oluganda oyo naye eyali Omujulirwa wa Yakuwa. Omukyala oyo bwe yali akwata ebbaluwa, yalaba engalo John gye yali asibyeko akawero era n’asalawo okumuyamba. Yaggyayo akabokisi ke akaalimu ebintu ebikozesebwa mu bujjanjabi obusookerwako, n’ayonja ekiwundu, era n’akisibako pulasita. Oluvannyuma yafumbira John caayi era n’ayogera naye bulungi ebikwata ku Bayibuli.\nEkyo kyaleetera John okutandika okukyusa endowooza enkyamu gye yalina ku Bajulirwa ba Yakuwa. Bwe kityo, yabuuza mukyala w’ow’oluganda oyo ebibuuzo ebikwata ku bintu bibiri taata we bye yali akkiriza kyokka nga ye John tabikkiriza. Yamubuuza obanga Yesu Katonda era obanga Abakristaayo basaanidde okusaba Maliyamu. Olw’okuba mwannyinaffe oyo yali ayize olulimi lwa John Olugujalati, yaddamu ebibuuzo bye ng’akozesa Bayibuli era n’amuwa akatabo “Ebigambo Bino Ebirungi eby’Obwakabaka.”\nJohn bwe yasoma akatabo ako yakiraba nti yali azudde amazima. Yagenda eri omukulu w’eddiini ye n’amubuuza ebibuuzo ebyo bye bimu. Omukulu w’eddiini oyo yasunguwala nnyo era n’amukasukira Bayibuli nga bw’amugamba nti: “Ofuuse Sitaani! Ndaga Bayibuli w’egambira nti Yesu si Katonda. Ndaga w’egambira nti tetulina kusinza Maliyamu. Ndaga!” John yeewuunya nnyo olw’engeri omukulu w’eddiini oyo gye yeeyisaamu era n’amugamba nti, “Siriddamu kulinnya ku kkereziya.” Era teyaddayo!\nJohn yatandika okuyiga Bayibuli n’Abajulirwa ba Yakuwa, ne yeewaayo eri Yakuwa, era n’atandika okumuweereza. Ekiseera bwe kyagenda kiyitawo, n’ab’eŋŋanda ze abalala nabo baafuuka Bajulirwa ba Yakuwa. John akyalina enkovu ku ngalo gye yasala emyaka 60 emabega. Enkovu eyo emujjukiza ekikolwa ekyo ekimu eky’ekisa ekyamuleetera okuyiga amazima n’atandika okuweereza Yakuwa.—2 Kol. 6:4, 6.\nOMUNAALA GW'OMUKUUMI—OGW'OKUSOMA MU KIBIINA Okitobba 2017